title: बिहार सरकार

text: प्रशासनिक सुविधा के लिए बिहार राज्य को 9 प्रमंडल तथा 38 मंडल (जिला) में बाँटा गया है। जिलों को क्रमश: 101 अनुमंडलों, 534 प्रखंडों, 8,471 पंचायतों, 45,103 गाँवों में बाँटा गया है। राज्य का मुख्य सचिव नौकरशाही का प्रमुख होता है जिसे श्रेणीक्रम में आयुक्त, जिलाधिकारी, अनुमंडलाधिकारी, प्रखंड विकास पदाधिकारी या अंचलाधिकारी तथा इनके साथ जुड़े अन्य अधिकारी एवं कर्मचारीगण रिपोर्ट करते हैं। पंचायत तथा गाँवों का कामकाज़ सीधेतौर पर चुनाव कराकर मुखिया, सरपंच तथा वार्ड सदस्यों के अधीन संचालित किया जाता है।


title: बिहार सरकार

text: पटना, तिरहुत, सारण, दरभंगा, कोशी, पूर्णिया, भागलपुर, मुंगेर तथा मगध प्रमंडल के अन्तर्गत आनेवाले जिले इस प्रकार हैं:


title: अवसादन

text: किसी तरल (द्रव या गैस) में उपस्थित कणों का जमीन पर आकर बैठ जाना अवसादन (सेडिमेन्टेशन) या तलछटीकरण कहलाता हैं। अवसादन, तरल में निलम्बित कणों पर लगने वाले गुरुत्व बल या अपकेन्द्री बल के कारण होता है। भूविज्ञान में अवसादन को प्रायः अपरदन की विपरीत क्रिया माना जाता है।


title: लोलक घड़ी

text: लोलक घड़ी (pendulum clock) वह घड़ी है जिसमें समय प्रदर्शित करने वाली प्रणाली का चालन एक लोलक की सहायता से होता है। इसका आविष्कार सन १६५६ में क्रिश्चियन हाइगेंस ने किया था। तब से आरम्भ करके लगभग १९३० तक यह संसार की सर्वाधिक शुद्ध समयदर्शी तंत्र था। आजकल इन्हें सजावटी सामान एवं पुरातन सामान के रूप में प्रयोग किया जाता है।


title: लोलक घड़ी

text: लोलक घड़ी वस्तुतः एक अनुनादी युक्ति है जो अपनी लम्बाई के अनुसार एक निश्चित दर से दोलन करती है तथा किसी अन्य दर से दोलन का विरोध करती है। किन्तु यह स्थिर अवस्था में कार्य करने के लिये ही उपयुक्त है। किसी गतिशील एवं त्वरित होने वाली चीज में यह सही समय नहीं बता पायेगी।


title: पोलिटीन गुणसूत्र

text: पॉलिथीन गुणसूत्र बड़े गुणसूत्र होते हैं जिनमें हजारों डीएनए स्ट्रैंड होते हैं। वे कुछ ऊतकों जैसे कीड़ों की लार ग्रंथियों में उच्च स्तर का कार्य प्रदान करते हैं। ये गुणसूत्र ड्रोसोफिला मे पाए जाते है।


title: चिरसम्मत यांत्रिकी

text: भौतिक विज्ञान में चिरसम्मत यांत्रिकी, यांत्रिकी के दो विशाल क्षेत्रों में से एक है, जो बलों के प्रभाव में वस्तुओं की गति से सम्बंधित भौतिकी के नियमो के समुच्चय की विवेचना करता है। वस्तुओं की गति का अध्ययन बहुत प्राचीन है, जो चिरसम्मत यांत्रिकी को विज्ञान, अभियांत्रिकी और प्रौद्योगिकी सबसे प्राचीन विषयों में से एक और विशाल विषidupdt


title: चिरसम्मत यांत्रिकी

text: कुछ प्राचीन यूनानी दार्शनिकों के अनुसार, जैसे अरस्तु, अरस्तु भौतिकी का जनक के अनुसार "हर घटना के पिछे कोई कारण होता है", हो सकता है यह इस तरह का प्रथम विचार है और सैद्धांतिक विचार प्रकृति को समझने में बहुत सहायक है। जबकि एक आधुनिक पाठक के लिये ये विचार बहुत उचित नजर आते हैं, यहाँ एक सुस्पष्ट गणितिय सिद्धांत और नियंत्रित प्रायोगिक खामियाँ शामिल थी। ये चिरसम्मत यांत्रिकी से आरम्भ हुए और आधुनिक भौतिकी के निर्माण में निर्णायक भूमिका निभाते हैं।


title: चिरसम्मत यांत्रिकी

text: ग्रहों की गति से सम्बन्धित कारण सहित व्याख्या सर्वप्रथम १९०५ में जॉन्स केप्लर "एस्ट्रोनोमा नोवा" से मिली।


title: चिरसम्मत यांत्रिकी

text: बिन्दु कण की स्थिति किसी समष्टि में निर्देश तन्त्र में यादृच्छिक रूप से स्थिर निर्देश बिन्दु O के सापेक्ष परिभाषित की जाती है जहाँ निर्देश बिन्दु O मुल बिन्दु पर स्थित होता है। इसे बिन्दु O से कण तक सदिश r द्वारा परिभाषित किया जाता है। सामान्य रूप से बिन्दु कण का O के सापेक्ष स्थिर होना आवश्यक नहीं है अतः r समय का फलन होता है। आइन्सटीन से पूर्व की आपेक्षिकता में (गैलिलियन सापेक्षिकता के रूप में जानि जाती है) समय को निरपेक्ष माना जाता था अतः किन्हीं दो घटनाओं के मध्य समय अन्तराल समान सभी प्रेक्षकों के लिए समान रहता है।


title: चिरसम्मत यांत्रिकी

text: सर्वप्रथम न्यूटन ने संवेग और बल के मध्य सम्बन्ध को गणितीय रूप में व्यक्त किया। कुछ भौतिक विज्ञानी न्यूटन के गति के द्वितीय नियम को द्रव्यमान एवं बल की परिभाषा के रूप में देखते हैं, जबकि अन्य इसे प्रकृति का नियम एवं एक मूलभूत अभिगृहीत मानते हैं। दूसरी व्याख्या गणितीय परिणाम है जिसे ऐतिहासिक रूप से "न्यूटन का द्वितीय नियम" के नाम से जाना जाता है:


title: चिरसम्मत यांत्रिकी

text: जहाँ राशी "m"v को कण संवेग कहा जाता है। अतः कण पर कार्यरत कुल बल कण के संवेग में परिवर्तन की दर के बराबर होगा। चूँकि त्वरण की परिभाषानुसार , द्वितीय नियम को सरल रूप में निम्न प्रकार लिखा जा सकता है:


title: चिरसम्मत यांत्रिकी

text: अतः किसी कण पर कार्यरत बल ज्ञात होने पर, न्यूटन का द्वितीय नियम उसकी गति को समझने के लिए पर्याप्त है। जब कण पर कार्यरत सभी बलों के स्वतंत्र सम्बंध ज्ञात होने पर, साधारण अवकल समीकरण प्राप्त करने के लिए न्यूटन के द्वितीय नियम में रखा जा सकता है जिसे "गति की समीकरण" कहा जाता है।


title: चिरसम्मत यांत्रिकी

text: एक उदाहरण के रूप में, माना कि एक कण पर केवल घर्षण बल कार्यरत है एवं इसे कण के वेग के फलन के रूप में लिखा जा सकता है:


title: चिरसम्मत यांत्रिकी

text: जहाँ v प्रारम्भिक वेग है। अर्थात कण का वेग चरघातांकी रूप से कम हो रहा है और समय के साथ शून्य की और अग्रसर है। इस अवस्था में तुल्य दृष्टिकोण यह दिया जा सकता है कि कण की गतिज ऊर्जा घर्षण (जो यहाँ ऊर्जा संरक्षण के नियमानुसार उष्मा ऊर्जा के रूप में परिवर्तित कर रहा है।) द्वारा अवशोषित की जा रही है और कण अवमन्दित हो रहा है। इस समीकरण को कण की स्थिति r को समय के फलन के रूप में ज्ञात करने के लिए आगे भी समाकलित किया जा सकता है।


title: चिरसम्मत यांत्रिकी

text: जब किसी वस्तु पर बल लगाकर उसे बल की दिशा में कुछ विस्थापित किया जाता है, तो वस्तु पर बल द्वारा कार्य किया जाता है। यह एक अदिश राशि है। इसको W से प्रदर्शित करते हैं। उदाहरणार्थ, यदि किसी वस्तु पर F बल लगाकर बल की दिशा में s विस्थापन किया जाता है। तो इस स्थिति में किया गया कार्य W = F.s


title: चिरसम्मत यांत्रिकी

text: नोट: यदि विस्थापन बल की दिशा में न होकर किसी अन्य दिशा में होता है तो इस स्थिति में किया गया कार्य W = F.s.cosθ होगा। जहाँ θ बल की दिशा एवं विस्थापन की दिशा के बीच का कोण है।


title: चिरसम्मत यांत्रिकी

text: कोई वस्तु जो कार्य कर सकती है उसकी अपनी कार्य करने की क्षमता होती है (अर्थात् वह कार्य कर सकती हैं) यह किसी स्थिति विशेष के कारण भी हो सकती है किसी वस्तु के कार्य करने की क्षमता को उसकी ऊर्जा कहते हैं। इसका अर्थ है कि जिस वस्तु में कार्य करने की क्षमता होती है उसमें ऊर्जा होती है।


title: चिरसम्मत यांत्रिकी

text: जब एक वस्तु दूसरी वस्तु पर बल लगाकर कार्य करती है तो कार्य करने वाली वस्तु की ऊर्जा कार्य करने में व्यय हो जाती है अर्थात् कार्य करने वाली वस्तु उस वस्तु को ऊर्जा देती है, जिस पर कार्य किया जाता है। अतः वह वस्तु जिसके द्वारा कार्य किया जाता है उस वस्तु की ऊर्जा में कमी होती है, एवं जिस वस्तु पर कार्य किया जाता है उस वस्तु की ऊर्जा में वृद्धि होती है, इस स्पष्टीकरण से यह निष्कर्ष निकलता है कि ऊर्जा के स्थानान्तरण की माप किये गये कार्य की मात्रा से की जाती है।


title: चिरसम्मत यांत्रिकी

text: यदि कोई वस्तु दूसरी वस्तु पर W जूल कार्य करती है, तो कार्य करने वाली वस्तु की ऊर्जा में W जूल की कमी होती है तथा उस वस्तु की ऊर्जा में W जूल की वृद्धि होती है, जिस पर कार्य किया जाता है। इस प्रकार किसी भी प्रक्रिया में स्थानान्तरित ऊर्जा की ही माप की जा सकती है।


title: चिरसम्मत यांत्रिकी

text: "उपर्युक्त प्रकार से मापी गई ऊर्जा की माप निरपेक्ष (Absolute) नहीं है। किसी वस्तु की ऊर्जा की निरपेक्ष माप करने के लिये वस्तु की प्रामाणिक अवस्था (शून्य ऊर्जा की अवस्था) मान लेते हैं तथा उसके सापेक्ष वस्तु की ऊर्जा की माप करके वस्तु की ऊर्जा का निरपेक्ष मान ज्ञात कर सकते हैं।"


title: चिरसम्मत यांत्रिकी

text: ऊर्जा, कार्य की भाँति "अदिश राशि" है। "यह कार्य करने की क्षमता से मापी जाती है। अतः ऊर्जा मात्रक वही हैं जो कार्य के मात्रक हैं।"


title: चिरसम्मत यांत्रिकी

text: "        एम० के० एस० प्रणाली में ऊर्जा का मात्रक 'जूल' है। ऊर्जा के अन्य व्यावहारिक मात्रक किलो जूल, वाट-घण्टा, किलोवाट-घण्टा इत्यादि हैं।"


title: दिक्पाल

text: पुराणानुसार दसों दिशाओं का पालन करनेवाला देवता। यथा-पूर्व के इन्द्र, अग्निकोण के वह्रि, दक्षिण के यम, नैऋत्यकोण के नैऋत, पश्चिम के वरूण, वायु कोण के मरूत्, उत्तर के कुबेर, ईशान कोण के ईश, ऊर्ध्व दिशा के ब्रह्मा और अधो दिशा के अनंत।


title: दिक्पाल

text: दिक्पाल की संख्या 10 मानी गई है। वाराह पुराण के अनुसार इनकी उत्पत्ति की कथा इस प्रकार है। जिस समय ब्रह्मा सृष्टि करने के विचार में चिंतनरत थे उस समय उनके कान से दस कन्याएँ -


title: दिक्पाल

text: उत्पन्न हुईं जिनमें मुख्य 6 और 4 गौण थीं। उन लोगों ने ब्रह्मा का नमन कर उनसे रहने का स्थान और उपयुक्त पतियों की याचना की। ब्रह्मा ने कहा तुम लोगों का जिस ओर जाने की इच्छा हो जा सकती हो। शीघ्र ही तुम लोगों को अनुरूप पति भी दूँगा। इसके अनुसार उन कन्याओं ने एक एक दिशा की ओर प्रस्थान किया। इसके पश्चात् ब्रह्मा ने आठ दिग्पालों की सृष्टि की और अपनी कन्याओं को बुलाकर प्रत्येक लोकपाल को एक एक कन्या प्रदान कर दी। इसके बाद वे सभी लोकपाल उन कन्याओं में दिशाओं के साथ अपनी दिशाओं में चले गए। इन दिग्पालों के नाम पुराणों में दिशाओं के क्रम से निम्नांकित है


title: सेबी अधिनियम 1992

text: दिल्ली बाजार की बदलती जरूरतों और प्रतिभूति बाजार में होने वाले विकास के प्रति प्रतिक्रिया व्यक्त करने की आवश्यकताओं को पूरा करने के लिए 1995, 1999 और 2002 में भारतीय प्रतिभूति एवं विनिमय बोर्ड अधिनियम 1992 (सिक्यूरिटीज एण्ड एक्सचेंज बोर्ड ऑफ इंडिया एक्ट 1992/सेबी अधिनियम) को संशोधित किया गया।


title: सेबी अधिनियम 1992

text: 2 दिसम्बर 2002 को संयुक्त संसदीय समिति (जेपीसी) की रिपोर्ट के आधार पर सेबी अधिनियम के प्रावधानों में कुछ कमियों को पूरा करने के लिए इस अधिनियम को संशोधित किया गया। सेबी का लक्ष्य भारत को दुनिया का एक बेहतरीन प्रतिभूति बाजार और सेबी को दुनिया का एक सबसे सम्मानित नियामक बनाना है। सेबी आईओएससीओ/एफएसएपी के मानकों को हासिल करने का भी प्रयास करता है।


title: सेबी अधिनियम 1992

text: इस पृष्ठभूमि में, वरिष्ठ अधिकारियों से मिलकर बने सेबी द्वारा गठित आतंरिक समूह ने सेबी अधिनियम में कुछ संशोधन का प्रस्ताव रखा था। सेबी बोर्ड ने इन प्रस्तावों पर विचार करने के लिए न्यायमूर्ति श्री एम. एच. कानिया (भारत के पूर्व मुख्य न्यायधीश) की अध्यक्षता में एक विशेषज्ञ समूह का गठन किया था। विशेषज्ञ समूह की रिपोर्ट में दिए गए सुझावों पर सार्वजनिक टिप्पणी प्राप्त करने के लिए इसे पेश किया गया है। ध्यान दिया जाना चाहिए कि यह रिपोर्ट अनिवार्य रूप से विभिन्न प्रस्तावों और सुझावों पर सेबी के विचारों को प्रतिबिंबित नहीं करती है। उन सुझावों पर कोई अंतिम निर्णय लेने से पहले सेबी विभिन्न स्रोतों से प्राप्त टिप्पणियों पर विचार करेगी।


title: सेबी अधिनियम 1992

text: वर्ल्ड बैंक और इंटरनेशनल मॉनेटरी फंड (आईएमएफ) ने आईएमएफ की द्विपक्षीय चौकसी और वर्ल्ड बैंक के वित्तीय क्षेत्र के विकास कार्य के सन्दर्भ में वित्तीय प्रणालियों की निगरानी व्यवस्था को मजबूत करने के लिए फाइनेंशियल सर्विसेज एसेसमेंट प्रोग्राम (एफएसएपी) नामक एक मानदंड स्थापित किया है। एफएसएपी का निर्माण देशों को संकट और सीमा-पार प्रभाव से अपने बचाव में वृद्धि करने और वित्तीय प्रणाली की सुदृढ़ता और वित्तीय क्षेत्र की विविधता को बढ़ावा देकर विकास में तेजी लाने में उनकी मदद करने के लिए किया गया है। सेबी का लक्ष्य भारत को दुनिया का एक बेहतरीन प्रतिभूति बाजार और सेबी को दुनिया का एक सबसे सम्मानित नियामक बनाना है। सेबी आईओएससीओ/एफएसएपी के मानकों को प्राप्त करने के लिए प्रयासरत है। प्रतिभूति कानून और खास तौर पर सेबी अधिनियम में संशोधन करने की आवश्यकता होगी जिससे भारत और सेबी को उपरोक्त उद्देश्य को प्राप्त करने में सुविधा होगी।


title: सेबी अधिनियम 1992

text: यह इस पृष्ठभूमि में है कि सेबी बोर्ड ने समय-समय पर सेबी द्वारा गठित अन्य विशेषज्ञ समूहों के सुझावों के रूप में भी जेपीसी के सुझावों को ध्यान में रखते हुए सेबी अधिनियम के मौजूदा प्रावधानों की कमियों/विसंगतियों की पहचान करने और सेबी अधिनियम को अधिक प्रभावी और निवेशक अनुकूल बनाने के लिए इस अधिनियम में शामिल किए जा सकने वाले नए प्रावधानों का सुझाव देने के लिए भी एक विशेषज्ञ समूह का गठन करने का फैसला किया था।


title: सेबी अधिनियम 1992

text: 5 अगस्त 2004 को आयोजित अपनी बैठक में सेबी बोर्ड ने निम्नलिखित सदस्यों को लेकर विशेषज्ञ समूह का गठन किया:


title: सेबी अधिनियम 1992

text: समूह द्वारा किए जाने वाले विचार-विमर्श की एक आधार सामग्री के रूप में सेबी अधिनियम को संशोधित करने के लिए कुछ सुझावों वाला एक शोध पत्र तैयार किया गया। कथित पत्र पर सभी हितधारकों और बाजार सहभागियों के प्रतिनिधियों की टिप्पणी और सेबी अधिनियम में किए जाने वाले संशोधनों से संबंधित अतिरिक्त सुझाव प्राप्त करने के लिए उन प्रतिनिधियों के पास इस पत्र को भेज दिया गया।


title: सेबी अधिनियम 1992

text: जिन हितधारकों से इस पर अपनी टिप्पणी देने के लिए कहा गया था उन हितधारकों के नाम इसके अनुलग्नक 'ए' में दिया गया है। समूह को प्रावधानों पर कुछ हितधारकों की विस्तृत टिप्पणी प्राप्त हुई जिनके नाम इसके अनुलग्नक 'बी' में दिए गए हैं। समूह ने 27 अक्टूबर 2004, 20 दिसम्बर 2004, 4 फ़रवरी 2005, 10 मार्च 2005, 11 अप्रैल 2005, 3 मई 2005, 14 जून 2005 और 15 जून 2005 को आयोजित विभिन्न बैठकों में सेबी अधिनियम के संसोधनों से संबंधित सुझावों पर हितधारकों से प्राप्त टिप्पणियों को ध्यान में रखते हुए इस अधिनियम के संसोधन से जुड़े प्रस्तावों पर विचार-विमर्श किया।


title: सेबी अधिनियम 1992

text: प्रतिभूतियों में निवेश करने वाले निवेशकों के हितों की रक्षा के उद्देश्य से अन्य विषय-वस्तुओं के साथ सेबी का निर्माण किया गया है। प्रतिभूति बाजार में उपलब्ध निवेशों के विभिन्न विकल्पों और साधनों से जुड़ी जटिलताओं की दृष्टि से निवेशक शिक्षा अधिक प्रासंगिक है। खुदरा निवेशक इस स्थिति में नहीं हैं कि वे कुछ शेयरों या योजनाओं से जुडे जोखिम कारकों की पहचान और/या उनकी सराहना कर सके। जिसके परिणामस्वरूप वे ज्ञात निवेश निर्णय लेने में सक्षम नहीं हैं। चूंकि प्रतिभूति बाजार का विकास काफी हद तक निवेशकों की उचित शिक्षा पर निर्भर करता है इसलिए सेबी उनमें जागरूकता फैलाने के लिए वचनबद्ध है।


title: सेबी अधिनियम 1992

text: 2001 के प्रतिभूति घोटाले पर संयुक्त संसदीय समिति (जेपीसी) का सुझाव था कि निवेशक शिक्षा और जागरूकता अभियान को सुचारू रूप से चलाने में सेबी को सक्षम बनाने के लिए, कंपनी अधिनियम की धारा 205सी के तहत स्थापित निवेशक शिक्षा एवं संरक्षण कोष और आरबीआई के निवेशक शिक्षा संसाधनों को सेबी को प्रदान कर देना चाहिए और सेबी के नेतृत्व में निवेशक शिक्षा और जागरूकता के लिए एक संयुक्त अभियान शुरू किया जाना चाहिए।


title: सेबी अधिनियम 1992

text: समूह के कहा कि ज्यादातर हितधारक सेबी अधिनियम के तहत एक अलग निवेशक संरक्षण कोष की स्थापना करने के लिए सहमत हैं। हितधारकों की तरफ से भी यह सुझाव मिला है कि कथित कोष को खास तौर पर निवेशक शिक्षा के प्रयोजन, जागरूकता कार्यक्रम का आयोजन और निवेशकों के हितों की रक्षा के लिए इस्तेमाल किया जाना चाहिए।


title: सेबी अधिनियम 1992

text: समूह ने यह भी कहा कि प्रस्ताविक निवेशक संरक्षण कोष निवेशक शिक्षा एवं जागरूकता के उद्देश्य को पूरा करने के लिए है।


title: सेबी अधिनियम 1992

text: कंपनी अधिनियम की धारा 55ए की दृष्टि से सेबी को पूंजी के वितरण, प्रतिभूतियों के स्थानांतरण और सूचीबद्ध कंपनियों और स्टॉक एक्सचेंज में अपनी प्रतिभूतियों को सूचीबद्ध कराने की इच्छा रखने वाली कंपनियों के मामले में लाभांश के गैर भुगतान के संबंध में धारा 55ए में विनिर्देषित अनुभागों के प्रावधानों को प्रभाव में लाने की जरूरत है। इसके अलावा सेबी को निवेशकों के हितों की रक्षा करने और सूचीबद्ध कंपनियों द्वारा निवेशकों की शिकायतों को दूर करने के लिए किए जाने वाले उपायों को लागू करने की जरूरत है।


title: सेबी अधिनियम 1992

text: उपरोक्त प्रावधानों को ध्यान में रखते हुए समूह ने निवेशक संरक्षण के उद्देश्य से निवेशकों के लिए मुआवजे के भुगतान से संबंधित प्रस्ताव पर भी चर्चा की। इस संबंध में समूह ने दंड स्वरुप प्राप्त राशि से निवेशकों की क्षतिपूर्ति करने के लिए संयुक्त राज्य अमेरिका के सर्बेंस ऑक्सले एक्ट 2002 के तहत स्थापित फेयर फंड की तरह एक फंड की स्थापना करने के सुझाव पर भी विचार विमर्श किया।


title: सेबी अधिनियम 1992

text: विचार विमर्श के दौरान एक अन्य विचार भी रखा गया कि इक्विटी बाजार के निवेशक जोखिम पूंजी में निवेश करते हैं और कानून के तहत हर उम्मीद की गैर पूर्ति के लिए कोई आश्वासित प्रतिफल या मुआवजा नहीं दिया जा सकता है। हालांकि कंपनियों या बिचौलियों द्वारा की गई धोखाधड़ी या गलतबयानी या झूठे बयान से संबंधित मुआवजे पर विचार किया जा सकता है। इसके अलावा समूह ने कहा कि पेंशन फंड योजनाओं के ग्राहकों के हितों की रक्षा करने के लिए पेंशन फंड रेगुलेटरी एण्ड डेवलपमेंट ऑथोरिटी (पीएफआरडीए) को अनिवार्य बनाने वाले पेंशन फंड रेगुलेटरी एण्ड डेवलपमेंट ऑथोरिटी अध्यादेश 2004 के तहत पीएफआरडीए को सब्सक्राइबर एजुकेशन एण्ड प्रोटेक्शन फंड की स्थापना करने की अनुमति प्रदान की गई है। कथित अध्यादेश के तहत उस पैसे को भी विनिर्देशित किया गया है जिसे कथित सब्सक्राइबर एजुकेशन एण्ड प्रोटेक्शन फंड में जमा किया जाना चाहिए। कथित अध्यादेश के प्रावधान के मुताबिक अध्यादेश के तहत पीएफआरडीए द्वारा दंड स्वरुप वसूली गई सभी राशियों को सब्सक्राइबर एजुकेशन एण्ड प्रोटेक्शन फंड में जमा किया जाएगा.


title: सेबी अधिनियम 1992

text: समूह ने महसूस किया कि निवेशक शिक्षा और निवेशक जागरूकता द्वारा निवेशक संरक्षण के लक्ष्य को प्राप्त करने के लिए सेबी द्वारा संचालित करने के लिए पीएफआरडीए अध्यादेश 2004 के तहत सब्सक्राइबर एजुकेशन एण्ड प्रोटेक्शन फंड की तरह सेबी अधियम के तहत एक अलग फंड की स्थापना की जा सकती है और निवेशक शिक्षा एवं जागरूकता के लिए सेबी द्वारा इसका संचालन किया जा सकता है। इसके अलावा कंपनियों या बिचौलियों द्वारा की गई धोखाधड़ी या गलतबयानी या झूठे बयानों के संबंध में छोटे निवेशकों की क्षतिपूर्ति को कथित निवेशक संरक्षण कोष के बाहर निवेशक संरक्षण का एक विषय माना जा सकता है। इस संबंध में यह बात वांछनीय लग सकती है कि सेबी छोटे निवेशकों के मुआवजे के भुगतान और निवेशक शिक्षा एवं जागरूकता के उद्देश्य से निवेशक संरक्षण कोष के संचालन के लिए दिशानिर्देश और मानदंड निर्दिष्ट कर सकता है। इस संबंध में, स्टॉक एक्सचेंज के निवेशक संरक्षण कोष के संबंध में सेबी द्वारा जारी दिशानिर्देशों को आवश्यक परिवर्तनों के साथ अपनाया जा सकता है।


title: सेबी अधिनियम 1992

text: कथित निवेशक संरक्षण कोष में जमा किए जाने वाले पैसों के संबंध ने समूह ने नेशनल स्टॉक एक्सचेंज के प्रतिनिधित्व पर ध्यान दिया कि बड़े स्टॉक एक्सचेंज निर्धारित उद्देश्य को पूरा करने के लिए उचित तरीके से पैसों का इस्तेमाल कर रहे हैं। समूह ने यह भी कहा कि छोटे स्टॉक एक्सचेंजों के आइपीएफ में पड़े हुए पैसों का पूर्ण संतोष के साथ इस्तेमाल नहीं किया जा रहा है। माना जाता है कि स्टॉक एक्सचेंजों के निवेशक संरक्षण कोष में काफी समय से अप्रयुक्त पड़े हुए पैसों को प्रस्तावित निवेशक संरक्षण कोष में स्थानांतरित कर दिया जाना चाहिए।


title: सेबी अधिनियम 1992

text: 7 साल से अधिक समय तक म्युचुअल फंड और सामूहिक निवेश योजनाओं या उद्यम पूंजी कोषों में पड़े हुए लावारिस लाभांश और ब्याज और बिचौलियों के पास पड़े हुए ग्राहकों के लावारिस पैसों या प्रतिभूतियों का इस्तेमाल एक उद्देश्यपूर्ण तरीके से किया जाना चाहिए।


title: सेबी अधिनियम 1992

text: इसके अलावा सेबी अधिनियम के अध्याय वीआईए के तहत निर्णयन अधिकारी द्वारा लगाए गए जुर्माने के माध्यम से वसूल की गई सभी राशियों को प्रस्तावित निवेशक संरक्षण कोष में जमा किया जाना चाहिए।


title: सेबी अधिनियम 1992

text: समूह के सुझाव के मुताबिक निवेशक शिक्षा एवं जागरूकता के उद्देश्य से और कंपनियों या बिचौलियों द्वारा की जाने वाली धोखाधड़ी या गलतबयानी या झूठे बयानों के संबंध में छोटे निवेशकों की क्षतिपूर्ति के लिए पीएफआरडीए अध्यादेश 2004 के तहत ग्राहक शिक्षा एवं संरक्षण कोष की तरह सेबी अधिनियम के तहत एक अलग निवेशक संरक्षण कोष की स्थापना की जा सकती है।


title: सेबी अधिनियम 1992

text: कथित कोष का संचालन सेबी द्वारा निवेशकों की रक्षा के लिए स्टॉक एक्सचेंजों से संबंधित दिशानिर्देशों की तरह सेबी द्वारा स्थापित दिशानिर्देशों या निर्धारित मानदंडों के अनुसार निवेशक शिक्षा एवं जागरूकता और छोटे निवेशकों की क्षतिपूर्ति का उपाय करने के लिए किया जाना चाहिए।


title: सेबी अधिनियम 1992

text: a) 7 साल से अधिक समय तक म्युचुअल फंड और सामूहिक निवेश योजनाओं (सीआईएस) या उद्यम पूंजी कोष योजना में पड़ा हुआ लावारिस लाभांश या ब्याज;


title: सेबी अधिनियम 1992

text: b) 7 साल से अधिक समय तक प्रतिभूति बाजार के किसी बिचौलिए के पास पड़ा हुआ किसी ग्राहक का कोई लावारिस पैसा या प्रतिभूति;


title: सेबी अधिनियम 1992

text: === 1.3 नामांकन सुविधा नामांकन की अवधारणा को कंपनी अधिनियम 1956 की धारा 109, बैंकिंग नियमन अधिनियम 1949 की धारा 45ज़ेडए और यूटीआई अधिनियम 1963 की धारा 39ए (उसके बाद से निष्प्रभावित) के तहत मान्यता प्रदान की गई है। पूर्वोक्त प्रावधानों के तहत शेयरधारक या डिबेंचर धारक, जमाकर्ता या यूनिट धारक का उम्मीदवार वसीयत के कानून सहित लागू अन्य किसी भी कानून में शामिल होने के बावजूद अन्य सभी व्यक्तियों को छोड़कर मृतक की प्रतिभूतियों या पैसों का हक़दार होता है।


title: सेबी अधिनियम 1992

text: हालांकि सेबी अधिनियम में म्युचुअल फंड और सामूहिक निवेश योजनाओं के यूनिट धारकों के लिए इस तरह की नामांकन सुविधा का कोई प्रावधान नहीं है।


title: सेबी अधिनियम 1992

text: समूह ने कहा कि सेबी (म्यूचुअल फंड) विनियम 1996 में यूनिट धारकों के लिए नामांकन सुविधा का प्रावधान है। समूह ने महसूस किया कि नामांकन की सुविधा का प्रावधान निवेशकों के लिए अनुकूल है लेकिन इस तरह का प्रावधान मूल अधिनियम में होना चाहिए न कि विनियमों में.


title: सेबी अधिनियम 1992

text: हालांकि समूह ऐसा कोई अधिभावी प्रभाव प्रदान करने के पक्ष में नहीं है जैसा कि कंपनी अधिनियम 1956 की धारा 109 के तहत प्रदान किया जाता है जहां उम्मीदवार का अधिकार कानूनी वारिस के दावे को मात दे सकता है।


title: सेबी अधिनियम 1992

text: उपरोक्त तथ्यों को ध्यान में रखते हुए समूह म्युचुअल फंड और सामूहिक निवेश योजनाओं के यूनिट धारकों को नामांकन सुविधा प्रदान करने के लिए एक प्रावधान शामिल करने के लिए सेबी अधिनियम में उपयुक्त संशोधन करने की सिफारिश करती है।


title: सेबी अधिनियम 1992

text: समूह को सूचित किया गया कि सेबी को सेबी अधिनियम एवं विनियमों के प्रावधानों की व्याख्या पर अग्रिम मार्गदर्शन के लिए विभिन्न बाजार प्रतिभागियों से अनगिनत अनुरोध प्राप्त होते हैं। चूंकि सेबी अधिनियम में सेबी को अग्रिम विनिर्णय प्रदान करने का अधिकार देने के लिए आयकर अधिनियम 1961 की धारा 245बी से 245एन की तरह विशिष्ट प्रावधान शामिल नहीं है इसलिए सेबी ने सेबी (अनौपचारिक दिशानिर्देश) योजना 2003 के प्रावधानों के तहत व्याख्यात्मक पत्र/'कोई कार्रवाई नहीं' पत्र प्रदान करने की एक प्रणाली विकसित की है। हालांकि इस योजना के तहत दिए जाने वाले दिशानिर्देश आयकर अधिनियम के तहत दिए जाने वाले अग्रिम विनिर्णय के समान नहीं है क्योंकि यह सेबी बोर्ड के लिए बाध्यतामूलक नहीं है।


title: सेबी अधिनियम 1992

text: प्रतिभूति बाजार के लिए अग्रिम विनिर्णय से बाजार प्रतिभागी को वास्तव में प्रस्तावित लेनदेन से पहले उसके लिए प्रतिभूति कानून के विशेष प्रावधान की प्रयोज्यता पर बाध्यतामूलक विनिर्णय प्राप्त करने की क्षमता प्राप्त करने का लाभ प्राप्त होगा।


title: सेबी अधिनियम 1992

text: समूह ने महसूस किया गया अग्रिम विनिर्णय प्रणाली निश्चित रूप से कथित योजना के तहत प्रदान किए जाने वाले अनौपचारिक मार्गदर्शन से अधिक बेहतर होती है क्योंकि सेबी द्वारा प्रदान किया जाने वाला अग्रिम विनिर्णय इसके बोर्ड पर बाध्यकारी होगा। बाध्यकारी प्रभाव बाजार प्रतिभागियों को केवल अधिक आराम ही प्रदान नहीं करता है बल्कि यह सम्पूर्ण क्रियाविधि को बेहतर कानूनी दर्जा भी प्रदान करता है।


title: सेबी अधिनियम 1992

text: हालांकि प्रचलित अनौपचारिक मार्गदर्शन योजना की सुचारू और संतोषजनक क्रियाशीलता की दृष्टि से समूह ने महसूस किया कि सेबी को इस विकल्प का बहुत सावधानी से विश्लेषण करना चाहिए क्योंकि योजना से अग्रिम विनिर्णय के स्थानांतरण की तरफ उठने वाले कदम के लिए आयकर अधिनियम की तरह एक अलग विभाग और बुनियादी ढांचे की स्थापना करनी पड़ेगी.


title: सेबी अधिनियम 1992

text: समूह का सुझाव है कि चूंकि कानूनी तौर पर अग्रिम विनिर्णय बेहतर है इसलिए उसकी स्वीकृति पर विचार किया जा सकता है और अनौपचारिक मार्गदर्शन योजना को भी जारी रखा जा सकता है।


title: सेबी अधिनियम 1992

text: समूह ने कहा कि सेबी अधिनियम की धारा 11(2) (डी) में एसआरओ को बढ़ावा देने और उसे विनियमित करने का प्रावधान है। हालांकि सेबी अधिनियम में सदस्यों के प्रवेश के लिए वैधानिक शक्ति वाले उपनियमों का निर्माण करने के लिए एसआरओ के सशक्तिकरण का कोई विशिष्ट प्रावधान नहीं है। इसके अलावा कंपनी अधिनियम 1956 में शामिल होने के बावजूद सेबी अधिनियम में सेबी द्वारा एसआरओ के शासी बोर्ड के अधिक्रमण से संबंधित या एसआरओ के सदस्यों के मताधिकारों को सीमित करने से संबंधित कोई प्रावधान नहीं है। सेबी को इस तरह की शक्ति प्रदान करने के लिए इस तरह के संशोधनों का प्रस्ताव रखा गया है।


title: सेबी अधिनियम 1992

text: समूह ने कहा कि सेबी ने एसआरओ के विनियमन के लिए सेबी अधिनियम की धारा 11(2)(डी) के साथ धारा 30 के तहत पहले से ही विनियमों अर्थात सेबी (स्व विनियामक संगठन) विनियम 2004 को तैयार कर लिया है जिसके लिए अन्य सभी इकाइयों के साथ एसआरओ को भी सेबी से मान्यता प्राप्त करने की जरूरत है। ये विनियम एसआरओ को सेबी के अनुमोदन के साथ नियमों और उपनियमों का निर्माण करने की शक्ति भी प्रदान करता है। एसआरओ को नियंत्रित करने वाले विनियम के विनियम 23 में सेबी को मान्यता वापस लेने की शक्ति प्रदान करने का प्रावधान है। कथित शक्ति की दृष्टि से समूह ने महसूस किया कि सेबी के पास पहले से ही एसआरओ को विनियमों के अनुसार अपनी गतिविधियों को विनियमित करने के लिए मजबूर करने की अपेक्षित शक्ति है। नतीजतन इसके लिए संभवतः सेबी अधिनियम में संशोधन करने की कोई जरूरत नहीं है।


title: सेबी अधिनियम 1992

text: समूह की सिफारिश के मुताबिक सेबी अधिनियम में प्रस्तावित संशोधन की कोई जरूरत नहीं है। सेबी द्वारा तैयार किए गए विनियम एसआरओ के एक नियामक के रूप में सेबी की चिंता को दूर करने के लिए पर्याप्त होना चाहिए।


title: सेबी अधिनियम 1992

text: समूह ने कहा कि सेबी अधिनियम में ऐसा कोई प्रावधान नहीं है जो सेबी को अपने खुद के आदेशों में स्पष्ट लिपिक या टंकण त्रुटियों में सुधार करने का अधिकार प्रदान करता हो। इस विचार को भी प्रकट किया गया कि सेबी को उन मामलों में भी अपने खुद के आदेशों की समीक्षा करने का अधिकार नहीं है जब उन आदेशों को एकतरफा जारी किया गया हो।


title: सेबी अधिनियम 1992

text: समूह ने देखा कि "आदेशों की समीक्षा" उन मौलिक शक्तियों को प्रदान करता हुआ प्रतीत होता है जो आम तौर पर मूल क्षेत्राधिकार वाले प्राधिकारियों के पास नहीं होता है। हालांकि समूह ने महसूस किया कि बैंक एवं वित्तीय संस्थान बाकी ऋण राशि वसूली अधिनियम 1993 की धारा 26(2) की तरह सेबी को अपने आदेश से जुड़ी लिपिक या टंकण त्रुटियों को ठीक करने की क्षमता प्रदान की जानी चाहिए।


title: सेबी अधिनियम 1992

text: बैंक एवं वित्तीय संस्थान बाकी ऋण राशि वसूली अधिनियम 1993 की धारा 26(2) की तरह सेबी को अपने आदेश से जुड़ी लिपिक या टंकण त्रुटियों को ठीक करने की क्षमता प्रदान करने के लिए इसमें संशोधन किया जाना चाहिए।


title: सेबी अधिनियम 1992

text: समूह ने कहा कि सेबी अधिनियम के मौजूदा प्रावधानों में सेबी के पास बाजार प्रतिभागियों को राहत प्रदान करने के सीमित उद्देश्य से पूर्वव्यापी प्रभाव वाले विनियमों का निर्माण करने का अधिकार नहीं है।


title: सेबी अधिनियम 1992

text: समूह ने महसूस किया कि सेबी को राहत प्रदान करने के सीमित उद्देश्य से न कि नई देनदारियों और जिम्मेदारियों का बोझ लादने के उद्देश्य से आयकर अधिनियम की तरह प्रक्रियात्मक मामलों या शुल्क प्रभार से संबंधित मामलों के संबंध में पूर्वव्यापी प्रभाव वाले विनियमों का निर्माण करने की शक्ति प्रदान की जा सकती है। समूह के मुताबिक इस तरह के उदार प्रावधान कुछ मामलों में बाजार प्रतिभागियों की अनुचित परेशानी को दूर कर सकती है और इसलिए इस पर सकारात्मक ध्यान दिया जाना चाहिए।


title: सेबी अधिनियम 1992

text: समूह की सिफारिश के अनुसार सेबी को सीमित राहत और लाभ प्रदान करने के सीमित उद्देश्य से न कि नई देनदारियों और जिम्मेदारियों का बोझ लादने के उद्देश्य से प्रक्रियात्मक मामलों या शुल्क प्रभार से संबंधित मामलों के संबंध में पूर्व्व्यपित प्रभाव वाले विनियमों का निर्माण करने का अधिकार प्रदान करने के लिए आयकर अधिनियम 1961 की धारा 295(4) के अनुरूप सेबी अधिनियम में संशोधन किया जा सकता है।


title: सेबी अधिनियम 1992

text: समूह ने प्रतिभूतियों के मामले में अन्य कानूनों पर सेबी अधिनियम को अधिभावी प्रभाव प्रदान करने के लिए सेबी अधिनियम में सुधार करने के सुझाव पर चर्चा की। इस तरह के संशोधन की जरूरत का मूल्यांकन करने के लिए समूह ने सेबी अधिनियम के उन मौलिक प्रावधानों की पहचान करने की कोशिश की जो एक अधिभावी प्रभाव प्राप्त करने के लायक हो। उचित सोच विचार करने के बाद समूह ने महसूस किया कि सेबी अधिनियम में ऐसा कोई मौलिक प्रावधान नहीं है जो एक अधिभावी प्रभाव प्राप्त करने के लायक हो। समूह ने यह भी कहा कि जहां कहीं मौलिक प्रावधान अधिभावी प्रभाव प्राप्त करने के लायक थे वहां सेबी अधिनियम ने पहले से ही गैर अविनेय क्लाज द्वारा यह काम कर लिया है।


title: सेबी अधिनियम 1992

text: समूह की सिफारिश के अनुसार अन्य कानूनों पर सेबी अधिनियम को अधिभावी प्रभाव प्रदान करने के लिए सेबी अधिनियम में संशोधन नहीं किया जा सकता है।


title: सेबी अधिनियम 1992

text: समूह ने परिपत्रों और दिशानिर्देशों को जारी करने के लिए सेबी को वैधानिक अधिकार प्रदान करने के लिए सेबी अधिनियम के प्रावधानों में सुधार करने के प्रस्ताव की जांच की।


title: सेबी अधिनियम 1992

text: समूह ने कहा कि सेबी अधिनियम की धारा 11 के तहत परिपत्रों और दिशानिर्देशों को जारी करता रहा है। समूह ने महसूस किया कि सेबी के अन्तर्निहित अधिकारों के स्रोत धारा 11 के मौजूदा प्रावधानों के तहत परिपत्रों या दिशानिर्देशों को जारी करने में कोई कानूनी दिक्कत नहीं है।


title: सेबी अधिनियम 1992

text: समूह की सिफारिश के मुताबिक परिपत्र और दिशानिर्देशों को जारी करने के लिए सेबी अधिनियम में एक विशिष्ट प्रावधान शामिल करने के लिए इसे संशोधित नहीं किया जा सकता है क्योंकि सेबी को पहले से ही सेबी अधिनियम की धारा 11 के तहत ऐसा करने का अन्तर्निहित अधिकार प्राप्त है।


title: सेबी अधिनियम 1992

text: समूह को बताया गया कि प्रतिभूतियों के कपटपूर्ण निर्गमन और प्रतिभूतियों के अत्यधिक के अमूर्तिकरण इत्यादि के मामलों में सेबी को इस तरह के लेनदेनों को शून्य घोषित करने का अधिकार दिया जाना चाहिए। किसी विशिष्ट विनियम के उल्लंघन की स्थिति में इस तरह के लेनदेनों को शून्य घोषित करने के लिए एससीआरए की धारा 9(3) और धारा 14 की तरह सेबी अधिनियम में उपयुक्त प्रावधान किया जाना चाहिए।


title: सेबी अधिनियम 1992

text: समूह ने महसूस किया कि इस तरह की शक्ति का प्रयोग किसी स्वतंत्र निकाय खास तौर पर नागरिक अदालतों द्वारा किया जाना चाहिए। प्रशासनिक निकायों को इस तरह का अधिकार नहीं दिया जा सकता है।


title: सेबी अधिनियम 1992

text: दिए गए प्रस्ताव के तहत सेबी अधिनियम को संशोधित नहीं किया जाना चाहिए। इस तरह की शक्ति या अधिकार को खास तौर पर नागरिक अदालत के लिए छोड़ दिया जाना चाहिए।


title: सेबी अधिनियम 1992

text: समूह को बताया गया कि आईओएससीओ/एफएसएपी के विनिर्देशों के अनुसार प्रतिभूति विनियमों का एक सिद्धांत यह है कि निवेशकों की क्षति और हानि को कम करने और व्यवस्थित जोखिम को शामिल करने के लिए बाजार के किसी बिचौलिए की विफलता से निपटने की प्रक्रिया का इंतजाम होना चाहिए। समूह ने कहा कि किसी बिचौलिए के दिवालिया होने या इस तरह के बिचौलिए की निरंतरता को निवेशकों या इस तरह के बिचौलिए के ग्राहकों के हित के लिए हानिकारक माने जाने पर इस तरह के बिचौलिए के समापन के लिए कदम उठाने के लिए सेबी अधिनियम के तहत सेबी को कोई विशेष अधिकार प्रदान नहीं किया गया है।


title: सेबी अधिनियम 1992

text: समूह ने कहा कि भारतीय रिज़र्व बैंक (रिज़र्व बैंक ऑफ इंडिया/आरबीआई) के पास आरबीआई अधिनियम की धारा 45 एमसी के तहत गैर बैंकिंग वित्त कंपनी के खिलाफ समापन याचिका दायर करने का अधिकार है। समूह ने महसूस किया कि सेबी के पास सेबी अधिनियम के तहत समापन याचिका दायर करने का समतुल्य अधिकार होना चाहिए।


title: सेबी अधिनियम 1992

text: इसके अलावा समूह ने देखा कि इस तरह की मध्यस्थ कंपनी के समापन के मामले में अन्य दावों या कर्जों पर अर्थात् सुरक्षित लेनदारों और संप्रभु प्राधिकारियों जैसे आयकर पर भी इस तरह के बिचौलिए के ग्राहकों के दावे को वरीयता दी जानी चाहिए। इस संबंध में समूह ने कहा कि बैंकिंग नियमन अधिनियम 1949 की धारा 43ए के तहत बैंकिंग कंपनी की परिसंपत्तियों में से अन्य सभी कर्जों में जमाकर्ताओं के अधिमान्य भुगतान को प्राथमिकता देने का प्रावधान है। समूह ने महसूस किया कि सेबी को किसी बिचौलिए के दिवालिया होने या इस तरह के बिचौलिए की निरंतरता को निवेशकों या इस तरह के बिचौलिए के ग्राहकों के हित के लिए हानिकारक माने जाने पर इस तरह के बिचौलिए के खिलाफ समापन याचिका दायर करने का अधिकार प्रदान करते समय मध्यस्थ कंपनियों के ग्राहकों के दावों के संबंध में भी इसी तरह के प्रावधान किए जाने चाहिए।


title: सेबी अधिनियम 1992

text: समूह की सिफारिश के अनुसार सेबी को भारतीय रिज़र्व बैंक अधिनियम की धारा 45एमसी और बैंकिंग नियमन अधिनियम की धारा 43ए की तर्ज पर मध्यस्थ कंपनियों के संबंध में समापन याचिका दायर करने में सक्षम बनाने के लिए सेबी अधिनियम में उपयुक्त प्रावधान किया जा सकता है।


title: सेबी अधिनियम 1992

text: समूह ने कहा प्रतिभूति बाजार विनियमों के लिए एक आईओएससीओ सिद्धांत यह है कि नियामक प्रणाली के माध्यम से निवेशकों के धन को अन्य संस्थाओं की परिसंपत्तियों से अलग रखना चाहिए। इसके अलावा इनसाइडर ट्रेडिंग, ग्राहकों के सामने फ्रंट रनिंग या ट्रेडिंग और ग्राहक की परिसंपत्तियों के दुरुपयोग सहित भ्रामक गतिविधियों, हेरफेर या धोखाधड़ी से निवेशकों की रक्षा की जानी चाहिए।


title: सेबी अधिनियम 1992

text: समूह को बताया गया कि प्रतिभूति कानून (संशोधन) विधेयक 2003, एक धारा 27बी को प्रतिभूति अनुबंध (नियमन) अधिनियम में शामिल करने का प्रस्ताव रखा गया था जिसके तहत एक निवेशक अपने पैसों या प्रतिभूतियों को किसी ऐसी मध्यस्थ कंपनी को सौंप सके जिसके पास इस तरह के पैसे या प्रतिभूतियां होंगी और जो निवेशकों के निर्देश के अनुसार उनका इस्तेमाल करेगा। इस तरह के पैसे या प्रतिभूतियां मध्यस्थ कंपनियों की परिसंपत्तियों का हिस्सा नहीं होगी और किसी भी प्राधिकारी द्वारा निवेशकों की ऐसी परिसंपत्तियों को जब्त नहीं किया जाएगा या ऐसी परिसंपत्तियों के साथ किसी भी प्राधिकारी का कोई संबंध नहीं होगा। हालांकि प्रतिभूति कानून (संशोधन) अधिनियम 2005 में यह प्रावधान शामिल नहीं था।


title: सेबी अधिनियम 1992

text: समूह ने कहा कि किसी निवेशक द्वारा किसी मध्यस्थ कंपनी को सौंपे गए पैसों या प्रतिभूतियों को ऐसे निवेशकों के विश्वासित मध्यस्थ कंपनी द्वारा धारण किया जाना चाहिए। निवेशकों के ऐसे पैसों या प्रतिभूतियों को मध्यस्थ कंपनी की परिसंपत्ति का हिस्सा नहीं बनाया जाना चाहिए और निवेशकों की इन परिसंपत्तियों को किसी प्राधिकारी द्वारा जब्त नहीं किया जाएगा या उनके साथ किसी भी प्राधिकारी का कोई लेना-देना नहीं होगा जो ऐसी मध्यस्थ कंपनी के संरक्षण या कब्जे में हो।


title: सेबी अधिनियम 1992

text: समूह की सिफारिश के मुताबिक सेबी अधिनियम में एक विशेष प्रावधान होना चाहिए जिसके तहत ग्राहकों के पैसों या प्रतिभूतियों को मध्यस्थ कंपनियों द्वारा एक ट्रस्ट के रूप में धारण किया जाना चाहिए और मध्यस्थ कंपनी के कब्जे में रहने वाली निवेशकों की परिसंपत्तियों पर किसी प्राधिकारी का कोई कब्ज़ा या कोई लेन-देन नहीं होगा। इस उद्देश्य को पूरा करने के लिए प्रतिभूति कानून (संशोधन) विधेयक 2003 में प्रस्तावित प्रावधान को पेश किया जा सकता है।


title: भद्रकाली

text: भद्रकाली (शाब्दिक अर्थ : 'अच्छी काली') हिन्दुओं की एक देवी हैं जिनकी पूजा मुख्यतः दक्षिण भारत में होती है। वे देवी दुर्गा की अवतार तथा भगवान शंकर के वीरभद्र अवतार की शक्ति अथवा पत्नी हैं।


title: वाक्यपदीय

text: वाक्यपदीय, संस्कृत व्याकरण का एक प्रसिद्ध ग्रंथ है। इसे त्रिकाण्डी भी कहते हैं। वाक्यपदीय, व्याकरण शृंखला का मुख्य दार्शनिक ग्रन्थ है। इसके रचयिता नीतिशतक के रचयिता महावैयाकरण तथा योगिराज भर्तृहरि हैं। इनके गुरु का नाम वसुरात था। भर्तृहरि को किसी ने तीसरी, किसी ने चौथी तथा छठी या सातवी सदी में रखा है। वाक्यपदीय में भर्तृहरि ने भाषा (वाच्) की प्रकृति और उसका वाह्य जगत से सम्बन्ध पर अपने विचार व्यक्त किये हैं। यह ग्रंथ तीन भागों में विभक्त है जिन्हें "कांड" कहते हैं। यह समस्त ग्रंथ पद्य में लिखा गया है। प्रथम "ब्रह्मकांड" है जिसमें 157 कारिकाएँ हैं, दूसरा "वाक्यकांड है जिसमें 493 कारिकाएँ हैं और तीसरा "पदकांड" के नाम से प्रसिद्ध है।


title: वाक्यपदीय

text: इसका प्रथम काण्ड ब्रह्मकाण्ड है जिसमें शब्द की प्रकृति की व्याख्या की गयी है। इसमें शब्द को ब्रह्म माना गया है और ब्रह्म की प्राप्ति के लिये शब्द को प्रमुख साधन बताया गया है।


title: वाक्यपदीय

text: तीसरे काण्ड में अन्य दार्शनिक रीतियों के विषयों, जैसे - जाति, द्रव्य, काल आदि की चर्चा की गयी है। इसमें भर्तृहरि यह दिखाने का प्रयास करते हैं कि विविध मत, एक ही वस्तु के अलग-अलग आयामों को प्रकाशित करते हैं। इस प्रकार वे सभी दर्शनों को अपने व्याकरण आधारित दर्शन द्वारा एकीकरण करने का प्रयास कर रहे हैं।


title: वाक्यपदीय

text: मूल में व्याकरण शास्त्र एक प्रकार से आगम शास्त्र है। इसकी अभिव्यक्ति महेश्वर से है। आगम के अनुसार शब्द के चार स्वरूप हैं - "परा", "पश्यंती", "मध्यमा" तथा "वैखरी"। इनमें "परा" ही ब्रह्म है। इसीलिए वाक्यपदीय की प्रथम कारिका में ही शब्दतत्व को अनादि और अनंत तथा अक्षर ब्रह्म कहा है। इसी परारूप ब्रह्म से संसार के पदार्थों की उत्पत्ति तथा व्यवहार विवर्तरूप में माना गया है। प्रथम कांड में, शब्दतत्व के दार्शनिक रूप का विचार है, अतएव इसे "ब्रह्मकांड" नाम दिया गया है और साधारण रूप में इसका वाचकत्व सिद्ध किया गया है। वस्तुत: यह आगमिक कांड है। आगम की दृष्टि से लिखा गया है।


title: वाक्यपदीय

text: उस ब्रह्म की प्राप्ति के उपाय तथा स्वरूप को महर्षियों ने "वेद" कहा है। यह एक होता हुआ भी अनेक मालूम होता है। इसीलिए ऋक् यजुष्, साम तथा अथर्वन् नाम से चार वेद कहे जाते हैं। ऋग्वेद की 21, यजुर्वेद की 100, सामवेद की 1000 तथा अथर्ववेद की 9 मिलाकर 1130 शाखाएँ वेद की हुई। ऐसा होने पर भी सभी वेदों तथा उनकी शाखाओं का एकमात्र प्रतिपाद्य विषय "कर्म" है। यह स्मरण रखना है कि जो शब्द या मंत्र जिस स्वर में जिस शाखा में पढ़ा गया है वह शब्द उसी तरह उच्चारण किए जाने पर फल देनेवाला होता है। वही शब्द उसी रूप में दूसरी शाखा में पढ़े जाने से इस शब्दोच्चारण का फल होगा अन्यथा नहीं, अथवा अन्य कोई फल देगा।


title: वाक्यपदीय

text: आगम के बिना कर्तव्य एवं अकर्तव्य का निश्चय नहीं हो सकता। ऋषियों में जो अतींद्रिय वस्तु को देखने का ज्ञान है वह भी आगम ही के द्वारा प्राप्त है (वाक्य. 1.37)। तर्क के द्वारा कोई यथार्थ ज्ञान नहीं प्राप्त हो सकता, वह परिवर्तनशील है। ऊँचे स्तर के ऋषियों के लिए भूत और भविष्य सभी प्रत्यक्ष हैं। ज्ञान के स्वप्रकाश होने के कारण उसमें आत्मा का स्वरूप तथा घट आदि ज्ञेय पदार्थ का स्वरूप दोनों भासित होते हैं। उसी प्रकार शब्द में अर्थ का स्वरूप और उसका अपना स्वरूप, दोनों की प्रतीति होती है।


title: वाक्यपदीय

text: जिस प्रकार जयापुष्प के के लाल रूप से संबद्ध ही स्फटिक का ग्रहण होता है उसी प्रकार स्फोट से मिली हुई ध्वनि का ही ग्रहण होता है। किसी का मत है कि जिस प्रकार इंद्रियों का गुण असंवेद्य होकर भी विषयों के ज्ञान का कारण है, उसी प्रकार ध्वनि असंवेद्य होती हुई भी शब्द के ज्ञान का कारण होती है। दूसरा मत है कि "दूरत्व" दोष के कारण स्फोट के स्वरूप का ज्ञान नहीं होता, केवल ध्वनि का ही भान होता है। तीसरा मत है कि स्फोट का भान तो होता है परंतु दूरत्व दोष के कारण अस्फुट रहता है, जैसे दूर होने के कारण किसी वस्तु का "परिमाण" स्पष्ट रूप में भासित नहीं होता।


title: वाक्यपदीय

text: अणुओं में सभी प्रकार की शक्तियाँ हैं, इसीलिए भेद और संसर्ग (वियोग तथा संयोग) रूप में अणुओं से (संसार के सभी) कार्य होते हैं। ये अणु छाया, आतप, तमस् तथा शब्द के रूप में परिणत होते रहते हैं। ये शक्तियाँ अभिव्यक्त होने के समय में बड़े प्रयत्न से प्रेरित की जाती हैं। और जिस प्रकार (जल के परमाणुओं के क्रमश: इकट्ठे होने से) बादल बनते हैं उसी प्रकार शब्द के परमाणु क्रमश: इकट्ठे होकर सभी कार्य करते हैं। इन परमाणुओं का नाम "शब्द" या "शब्दपरमाणु" है।


title: वाक्यपदीय

text: इस प्रकार शब्द के आगमिक स्वरूप का विवेचन तथा शब्द ही से समस्त जगत् की सृष्टि का निरूपण ब्रह्मकांड में है।


title: वाक्यपदीय

text: द्वितीय कांड में "पद" वाचक है या "वाक्य" इसका विशद विचार है। भिन्न-भिन्न मतों का आलोचन है। इसी कांड में भर्तृहरि ने कहा है - शब्द और अर्थ एक ही परमतत्व के दो भेद हैं जो पृथक् नहीं रहते (2.31)। ऋषियों को तत्त्व का प्रत्यक्ष ज्ञान होता है किंतु उससे व्यवहार नहीं चल सकता। इसलिए व्यवहार के समय उन अनिर्वचनीय तत्वों का जिस प्रकार लोग व्यवहार करते हों उसी तरह सभी को करना चाहिए (2.143)। "प्रतिभा" को सभी प्रामाणिक मानते हैं और इसी के बल से पक्षियों के भी व्यवहार का ज्ञान लोगों को होता है (2। 149)। बीज बोने के साथ साथ "लाह" का रस आदि पदार्थ के मिला देने से उस बीज के फलों के रंग में तथा उसके फलों में भेद हो जाता है। "शास्त्रार्थ" की प्रक्रिया केवल अज्ञ लोगों को समझाने के लिए है, न कि तत्त्व के प्रतिपादन के लिए। शास्त्रों में प्रक्रियाओं के द्वारा अविद्या का ही विचार है। "अविद्या" के उपमर्दन के पश्चात् आगम के विकल्पों से रहित शास्त्रप्रक्रिया प्रपंचशून्य होने पर "विद्या" के रूप में प्रकट होती है। इसीलिए कहा है कि असत्य के मार्ग के द्वारा ही सत्य की प्राप्ति होती है, जैसे बालकों को पढ़ाते समय उन्हें पहले शास्त्रों का प्रतिपादन केवल प्रतारणमात्र होता है। इत्यादि दार्शनिक रूप से व्याकरण के तत्वों का विचार 493 कारिकाओं में दूसरे कांड में है।


title: वाक्यपदीय

text: तीसरे कांड में "पदविचार" का प्रक्रम किया गया है। अर्थ द्वारा पदों की परीक्षा होती है। न्याय-वैशेषिक के मत में आकाश में सामान्य (जाति) नहीं है किंतु वाक्यपदीय के अनुसार मुख्य या औपाधिक देशभेद के कारण आकाश में भी जाति है (3.15-16)। "ज्ञान" स्वप्रकाश है। विषयज्ञान तथा उसका परामर्शज्ञान, ये दोनों भिन्न हैं। इस कांड में 13 खंड हैं जिनमें 450 से अधिक कारिकाओं में दार्शनिक रूप से व्याकरण के पदार्थों का विशद विचार किया गया है। यह कांड खंडित ही है।


title: वाक्यपदीय

text: वाक्यपदीय पर भूतिराज के पुत्र हेलाराज ने बहुत सुंदर तथा विस्तृत टीका लिखी है। आधुनिक समय में भी कुछ विद्वानों ने टीका लिखी है किंतु इन सबकी दृष्टि आगमिक न होने के कारण वाक्यपदीय का वास्तविक ज्ञान नहीं प्राप्त होता। इसकी बहुत सी कारिकाएँ नष्ट हुई मालूम होती हैं। युधिष्ठिर मीमांसक तथा साधूराम ने लुप्त कारिकाओं पर कुछ विचार किए हैं। व्याकरण के आगमिक रूप के विचार में इस ग्रंथ के समान अन्य ग्रंथ बहुत नहीं हैं।


title: श्रम सुविधा

text: श्रम सुविधा भारत सरकार का एक वेब पोर्टल है जहाँ श्रम और श्रमिकों से सम्बन्धित सभी प्रकार के कार्यों को कर पाने की सुविधा प्रदान की गयी है।


title: श्रम सुविधा

text: ई-श्रम कार्ड केंद्र सरकार और राज्य सरकार द्वारा जारी किया गया एक योजना है जिसके तहत देश सभी असंगठित कामगारों का एक राष्ट्रीय डेटाबेस बनाया जा रहा है जिसे आधार कार्ड से जोड़ा जायेगा इस योजना के तहत गरीब किसानो और असंगठित कामगारों का नाम, पता, व्यवसाय और बहुत सारी जानकारिय इकठ्ठा की जा रही है ताकि सरकार द्वारा किये गए सभी योजनाओं का सीधा लाभ इन तक पहुच सके |


title: श्रम सुविधा

text: और इसके साथ ही सामाजिक सुरक्षा योजनाओं का भी विस्तार किया जायेगा| एक तरह से देखा जाये तो यह देश का पहला ऐसा डेटाबेस है जिसमे सभी प्रवासी कामगारों , गिग, प्लेटफोर्म कामगारों और सन्निर्माण कामगारों पूरा विवरण होगा |


title: श्रम सुविधा

text: ई-श्रम कार्ड योजना वास्तव में केंद्र सरकार और राज्य सरकार द्वारा लांच की गई एक योजना है जिसकी सहायता से देश के हर असंगठित कामगारों का पूरा जानकारी इकठ्ठा किया जायेगा और असंगठित कामगारों को एक ई-श्रम कार्ड दिया जायेगा जिसकी सहायता से केंद्र सरकार और राज्य सरकार द्वारा पारित किये जाने वाले सभी योजनाओ का सीधा लाभ असंगठित कामगारों तक पहुच सके और इसका इन सबका सुचारू रूप से संचालन कर सके|


title: श्रम सुविधा

text: ई-श्रम कार्ड बनवाने के लिए सरकार की तरफ से ऑनलाइन फॉर्म जरी किया गया है जिसे आप अपनी सारी जानकारी भर के इस कार्ड को प्राप्त कर सकते है इसके रजिस्ट्रेशन की पूरी प्रक्रिया निचे दिया गया है जिसे आप पढ़ भी सकते है, आप अपने नजदीकी CSC Center पर जाकर भी इस कार्ड को बनवा सकते है |


title: एंजेल का उपभोग नियम

text: परिवार की आय तथा उपभोग पर होने वाले व्यय के बीच पाये जाने वाले संबंध की व्याख्या करने वाला एक आर्थिक सिद्धांत है। इस सिद्धांत का प्रतिपादन करने वाले एंजेल जर्मनी के एक सांख्यिकीविद थे। इस नियम के अनुसार :


title: एंजेल का उपभोग नियम

text: उपभोग के संदर्भ में पारिवारिक आय और व्यय के इन संबंधों को प्रदर्शित करने वाले वक्र को एंजेल वक्र कहते हैं। उल्लेखनीय है कि उपभोग व्यय के संबंध में राष्ट्रीय नमूना सर्वेक्षण संगठन (NSSO) के ६१ वें दौर के निष्कर्ष भारत के संदर्भ में एंजेल नियम को स्थापित करते हैं।


title: प्रियामणि

text: प्रियामणि (जन्म:4 जून 1984) भारतीय फ़िल्म अभिनेत्री और मॉडल है जो मुख्य रूप से दक्षिण भारत के सिनेमा में काम करती है। प्रियामणि का जन्म एक तमिल ब्राहमण परिवार में हुआ था जिनकी जड़े पालक्काड़ में है। उनका पालन पोषण बेंगलूरू में हुआ। सबसे पहली फ़िल्म उनकी तेलुगू सिनेमा की "एवारे अतागाडू" थी। उन्होनें 2004 में क्रमशः फिल्में "कंगालाल कैधू सेई" और "सत्यम्" के साथ तमिल सिनेमा और मलयालम सिनेमा में पर्दापर्ण किया। 2006 की तेलुगू फ़िल्म "पेल्लैना कोठालो" उनकी पहली सफल फ़िल्म थी।


title: प्रियामणि

text: 2007 की तमिल फ़िल्म "पारुथीवीरन" से उन्हें व्यापक पहचान मिली, जिसके लिये उन्हें सर्वश्रेष्ठ अभिनेत्री का राष्ट्रीय फिल्म पुरस्कार मिला। इसी साल तेलुगू फ़िल्म "यमडोंग" से उन्हें वाणिज्यिक सफलता मिली। 2010 की रावण और रावणन से उन्होनें हिन्दी फ़िल्मों में आगाज़ किया। 2012 की "चारुलता" जिसमें उन्होनें जुड़ी हुई जुड़वा बहनों का किरदार निभाया था के लिये उन्हें आलोचनात्मक प्रशंसा मिली। "चेन्नई एक्सप्रेस" फ़िल्म में उन्होनें आइटम नम्बर भी किया था। वो विद्या बालन की बहन है।


title: बिछिया

text: पैर की अंगुली में अंगूठी पहनने का प्रचलन भारत में प्राचीन काल से है। रामायण में रावण द्वारा अपहरण किए जाने पर सीता का उल्लेख है, उन्होंने अपने पैर की अंगुली से अँगूठी को नीचे गिराया ताकि भगवान राम उसे खोज सकें। एक महिला द्वारा पहने गए पैर की अंगुली के छल्ले यह संकेत देते हैं कि वह शादीशुदा है। कई अलग-अलग भारतीय संस्कृतियों में, पति शादी समारोह के दौरान पत्नी के दोनों पैरों के दूसरे पैर के अंगूठे के छल्ले लगाते हैं। इसे हिंदू महिलाओं द्वारा विवाहित राज्य के प्रतीक के रूप में पहना जाता है और इसे हिंदी में बिछिया कहा जाता है।


title: बिछिया

text: भारत में पैर के अंगूठे आमतौर पर चांदी से बने होते हैं और दोनों पैरों के दूसरे पैर के अंगूठे में जोड़े पहने जाते हैं। परंपरागत रूप से वे काफी अलंकृत हैं, हालांकि आधुनिक दुल्हन को पूरा करने के लिए अब अधिक समकालीन डिजाइन विकसित किए जा रहे हैं। कुछ 'बिचिया सेट्स' में छोटे पिंकी को छोड़कर, पांच में से चार पंजों के जोड़े हो सकते हैं। 'बिछिया' सोने से नहीं बनाया जा सकता है, क्योंकि सोना एक 'सम्मानित' स्थिति रखता है और हिंदुओं द्वारा कमर से नीचे नहीं पहना जा सकता है, लेकिन यह बहुत सख्ती से पालन नहीं किया जाता है और सोने और हीरे से बने पैर की अंगूठियां आमतौर पर देखी जाती हैं। ये छल्ले पैर की उंगलियों पर लगाए जाते हैं और कभी नहीं हटाए जाते हैं। अंगूठियां बताती हैं कि महिला शादीशुदा है।


title: बिछिया

text: आयुर्वेद के अनुसार पैर के अंगूठों के अन्य जुड़े लाभ हैं। मासिक धर्म चक्र को विनियमित करने के लिए पैर की उंगलियों के छल्ले पहने जाने का संकेत दिया गया है, और इस प्रकार गर्भाधान की संभावना बढ़ जाती है, क्योंकि दूसरे पैर के अंगूठे पर हल्का दबाव एक स्वस्थ गर्भाशय सुनिश्चित करता है। कुछ संस्कृतियों का यह भी कहना है कि दूसरे पैर के अंगूठे पर महसूस किया गया दबाव संभोग के दौरान दर्द को कम करने में मदद करता है। अविवाहित हिंदू लड़कियां मासिक धर्म के दर्द को कम करने में मदद करने के लिए तीसरे पैर की अंगुली के छल्ले डाल सकती हैं।


title: मिक्सोडेमा

text: मिक्सोडेमा (Myxoedema) शरीर गठन संबंधी रोग है जो थाइरॉइड ग्रंथि की न्यून क्रिया के कारण उत्पन्न होता है।


title: मिक्सोडेमा

text: थाइरॉइड रस की कमी के कारण विभिन्न आयु में विभिन्न लक्षण दिखाई पड़ते हैं। अत: आयु के अनुसार मिक्सोडीमा के विभिन्न नाम भी हैं। भ्रूणावस्था या शिशुकाल में होनेवाला रोग जड़वामनता (ckretinism) यौनारंभ (puberty) काल में होनेवाला रोग यौन मिक्सोडीमा तथा वयस्क अवस्था में होनेवाला वयस्क मिक्सोडीमा कहलाता है। वैसे मिक्सोडीमा दो प्रकार का होता है: प्रथम प्रकार थाइरॉइड रस की कमी का कारण थाइरॉइड ग्रंथि का रोग होता है, जिससे यह ग्रंथि रस बनाने की अपनी सामान्य क्रिया नहीं कर पाती है तथा दूसरे प्रकार में शल्य क्रिया से जब थाइराइड ग्रंथि काट दी गई हो तब रस की कमी या रस की अनुपस्थिति हो जाती है। पुरुषों की अपेक्षा स्त्रियाँ इस रोग से अधिक पीड़ित रहती है। एक ही वंश के रोगियों में यह रोग बहुधा मिलता है तथा माता-पिता द्वारा संचारित होता है। गलगंड (goiter) के स्थानिकमारी स्थान में माँ के शरीर में आयोडीन की कमी से शिशु की थाइरॉइड ग्रंथि का पूर्ण विकास न होने पर शिशु को यह रोग हो सकता है।


title: मिक्सोडेमा

text: शिशुकाल में मोटी त्वचा, मोटा स्वर, बड़ी जीभ, नेत्रों में आपस में अधिक दूरी, शिशु को बैठने, खड़े होने तथा बोलने में अपनी आयु से अधिक समय लगाना, बड़ा सिर, चिपटी नाक, मोटे मोटे ओंठ, खुला मुँह, बाहर लटकती जीभ, स्थूलता, देखने में मूर्ख लगना आदि, इसके लक्षण हैं। बुद्धि का विकास जड़ बुद्धिवाले या मंद बुद्धिवाले बालक के समान होता है। शरीर के बाल गिरना, शरीर के ताप की कमी, स्मरणशक्ति का लोप, आधा पागलपन तथा चयापचय (metabolic) गति की कमी इस रोग में पाई जाती है। चिकित्सा में थाइरॉइड ग्रंथि का निष्कर्ष (extract) दिया जाता है, जिससे रस की प्राकृतिक कमी पूरी हो जाय।


title: मिक्सोडेमा

text: रोग रोकने के लिए, जिस प्रदेश में गलगंड रोग पाया जाता हो वहाँ की गर्भवती स्त्री को आयोडीन का सेवन कराना चाहिए। भारत के अनेक स्थानों में, जैसे बिहार के मोतिहारी जिले में गलगंड रोग प्रचुरता से देखा जाता है। अत: वहाँ नमक में आयोडीन यौगिक मिलाकर सरकार द्वारा बेचा जाता है।


title: राठी गोवंश

text: राठी गोवंश राजस्थान के उत्तर-पश्चिमी भागों ( गंगानगर, बीकानेर और जैसलमेर) में पाए जाते हैं। इस नस्ल की गाय अत्यधिक दूध देने के लिये प्रसिद्ध है। गुजरात राज्य में भी राठी गाय बहुत पाली जाती है।


title: राठी गोवंश

text: वयस्क राठी गाय का वजन लगभग 280 - 300 किलोग्राम और बैल का 350-350 किलोग्राम होता है। राठी पशु की त्वचा भूरा व सफेद या काला व सफेद रंगों का मिश्रण होती है।


title: राठी गोवंश

text: भारतीय गायों में राठी नस्ल एक महत्वपूर्ण दुधारू नस्ल है। यह गाय प्रतिदन 8 - 12 लीटर दूध देती है। कहीं–कहीं इसे 18 लीटर तक दूध देते हुए देखा गया है। राठी नस्ल के बैल बहुत मेहनती होते हैं। इस नस्ल के बैल गरम मौसम में भी लगातार 10 घंटे तक काम करतें हैं। ये रेगिस्तान में भरी-भरकम सामान खींचकर चल सकतें हैं। यह गाय भारत के किसी भी क्षेत्र में रह लेती है।राठी गाय को "राजस्थान की कामधेनु" भी कहते हैं।


title: पेट्रोल पंप

text: पेट्रोल पंप, रिटेल आउटलेट, पूर्ति स्टेशन, गैस स्टेशन (संयुक्त राज्य अमेरिका और कनाडा) या पेट्रोल बंक (दक्षिण भारत) एक सुविधा है जहां से मोटर वाहनों को पेट्रोलियम इंधनों की बिक्री/आपूर्ति की जाती है। पेट्रोल पम्पों से बिकने वाले सबसे आम इंधन पेट्रोल और डीज़ल हैं, इसके साथ यहां से आमतौर पर स्नेहक भी बेचे जाते हैं। आजकल पेट्रोल पम्पों से बिजली चालित वाहनों को विद्युत ऊर्जा की आपूर्ति भी की जाती है। केवल विद्युत ऊर्जा बेचने वाले पम्पों को आवेशण केंद्र के नाम से जाना जाता है। वितरण इकाई जिसे आमतौर पर पेट्रोल पम्प भी कहा जाता है एक मशीन होती है, जिसका प्रयोग कर वाहनों को पेट्रोल, डीज़ल, सीएनजी आदि की बिक्री की जाती है। यह वितरण इकाई ना सिर्फ वाहनों को ईंधन का विक्रय करती है बल्कि वाहन को वितरित ईंधन की वित्तीय लागत की गणना भी करती है। जिन पम्पों से से सिर्फ डीज़ल की बिक्री की जाती है उन्हें भी आमतौर से पेट्रोल पम्प के नाम से जाना जाता है हालांकि कुछ स्थानों पर यह डीज़ल पम्प कहलाते हैं।


title: पेट्रोल पंप

text: कई पेट्रोल पम्पों से प्रोपेन या ब्यूटेन की बिक्री भी की जाती है तो कुछ पर छोटे सुविधा भंडार या दुकाने भी होती हैं जिनका मुख्य उद्देश्य उनके प्राथमिक व्यापार को समर्थन देना होता है। इसके विपरीत, कुछ सुपरमार्केटों, गोदाम, क्लब या पारंपरिक सुविधा भंडारों के परिसरों में भी पेट्रोल पम्प की सुविधा ग्राहकोंको उपलब्ध कराई जाती है। भारत में पेट्रोल पम्प, मुख्य रूप से फिलिंग स्टेशन और सर्विस स्टेशन नामक दो प्रकारों में मिलते हैं।


title: उदरामृत वटी

text: पुनर्नवा,भूमि आंवला, मोकय, चित्रक, आंवला, बहेड़ा, कुटकी, आमबीज, निशोथ, बिल्व, अजवायन, अतीस कड़वा, घृतकुमारी, मुक्ताशुक्ति भस्म, कसीस भस्म, लौह भस्म, मंडूर भस्म


title: उदरामृत वटी

text: १. इस वटी के सेवन से पेट दर्द, मन्दाग्नि,अतिसार, विबंध, अजीर्णता, आदि उदर विकारों का उपचार किया जाता है।


title: उदरामृत वटी

text: ६. इसका प्रयोग अन्य औषधियों के साथ दमा, जलोदर, मुत्रधिक्य, विषाणुजनित संक्रमण, श्वसनीशोध, कृमिरोग, व्रण, बवासीर आदि के लिए भी किया जाता है।


title: तेली का मन्दिर

text: तेली का मन्दिर मध्य प्रदेश के ग्वालियर स्थित ग्वालियर दुर्ग के परिसर में स्थित एक प्राचीन हिन्दू मन्दिर है। यह मन्दिर विष्णु, शिव और मातृका को समर्पित है। इसका निर्माण काल विभिन्न विद्वानों द्वारा ८वीं शताब्दी से लेकर ९वीं शताब्दी के आरम्भिक काल के बीच में माना जाता है।


title: सूरा

text: सूरा (यदा कदा सूरह और सूरत भी कहा जाता है "", ) एक अरबी शब्द है। इसका अक्षरशः अर्थ है "कोई वस्तु, जो किसी दीवार या बाडः से घिरी है"। यह शब्द कुरान के अध्याय के लिए प्रयोग होता है, जो कि परंपरा अनुसार कम होती लम्बाई के क्रम से लिखे हैं। प्रत्येक सूरा का नाम एक शब्द पर है, जो उस सूरा के आयत (भाग) में उल्लेखित है। कुछ सूरा मुस्लिमों के लिए अपने रहस्योद्घाटन काल में विस्मयकारी थे। उदाहरणतः ईशू मसीह की माँ - मरियम का अति उच्च स्तर, जो कि ईसा मसीह (ईशू) की माँ थीं - जैसे सूरा 19 में उल्लेखित है।


title: दूल्हे राजा

text: दुल्हे राजा 1998 की हर्मेश मल्होत्रा द्वारा निर्देशित हिन्दी भाषा की हास्य फ़िल्म है। इसमें गोविन्दा, रवीना टंडन, कादर ख़ान, जॉनी लीवर, प्रेम चोपड़ा और असरानी हैं।


title: दूल्हे राजा

text: के के सिंघानिया (कादर ख़ान) पी के दीवानी (दिनेश हिंगू) से एक महंगा होटल "महाराजा इंटरनेशनल" खरीदते हैं। बाद में, सिंघानिया को पता चलता है कि होटल के परिसर के अंदर एक ढाबा एक राजा (गोविन्दा) नाम के आदमी द्वारा चलाया जाता है जो होटल की कमाई के लिए नुकसानदायक है। राजा के ढाबा को हटाने के लिए सिंघानिया द्वारा उपयोग की जाने वाली हर चाल विफल होती है।


title: दूल्हे राजा

text: सिंघानिया की बेटी किरण (रवीना टंडन) राहुल (मोहनीश बहल) नाम के एक आदमी से प्यार करती है। राहुल को आर्थिक रूप से एक सहयोगी बिश्ंबर नाथ (प्रेम चोपड़ा) द्वारा सहायता दी जाती है। उसी समय, राजा किरण को पसंद करने लगता है।


title: देवी तथा देवता (अभारतीय)

text: मेसोपोटोमिया (प्राचीन इराक) अपनी हजारों वर्षों की सभ्यता में अनेक जातियों की लीलाभूमि रही है, जहाँ सुमेरी सभ्यताओं में मुख्य असूरी-बावुली सभ्यता का श्रीगणेश ईसा से दो सहस्त्र वर्ष पूर्व सेमियों द्वारा हो चुका था। तीन हजार वर्ष पहले से वे अनेक देवताओं की उपासना करते चले आ रहे थे और उन्हीं ने मेसोपोटामियावासियों में देवोपासना का क्रम चलाया था। कहते हैं कि, ऐसा कोई दूसरा समाज नहीं है जिसमें धर्म ने इतना महत्वपूर्ण स्थान प्राप्त किया हो क्योंकि देवताओं की इच्छा पर किसी भी समाज का मनुष्य इतना अधिक अवलंबित न था। असल में, सुमेरी सभ्यता का निर्माण देवताओं के मंदिरों के बीच हुआ।


title: देवी तथा देवता (अभारतीय)

text: मेसोपोटामियाई धार्मिक और नैतिक स्थिति का ज्ञान हमें अनेक सूत्रों से होता है। ये सूत्र हैं महाकाव्यात्मक कथाएँ, पौराणिक गाथाएँ, आचार, स्तुतियाँ, प्रार्थनाएँ, देवकुल की सूचियाँ, कहावतें आदि। निप्पुर, अस्सुर और निनवे के ग्रंथागारों से प्राप्त सामग्रियाँ भी इन्हीं में हैं जिनकी रचना ई.पू. तीसरी सहस्त्राब्दी से लेकर ईसा के कुछ पहले की शताब्दियों तक हुई है। इसके अतिरिक्त मौखिक परंपरा से चली आती अनेक सूचनाओं तथा पुरातत्व सामग्रियों से सुमेरी बाबुली सभ्यता की धार्मिक स्थिति का अनुमान होता है।


title: देवी तथा देवता (अभारतीय)

text: संभवत: मेसोपोटामिया के निचले भाग के मूल निवासियों द्वारा बाबुली असूरी सभ्यता का बीजारोपण हुआ जिनमें आगे चलकर मृत्यु तथा मृत्युपरांत जीवन की समस्याएँ उठ खड़ी हुई थीं। धार्मिक तथा नैतिक विश्वासों के आधार पर क्रमश: पौराणिक आख्यानों और अलौकिक चरित्रों का विकास हुआ जो अनेक संप्रदायों में मान्य स्थानीय देवताओं और देवियों से जुड़ता रहा। पहले अनेक स्थानीय देवताओं की अपनी अपनी पुराकथाएँ तथा चरित्र थे किंतु बाद में समाज की इन धार्मिक इकाइयों में एकरूपता आने लगी और सार्वजनिक रूप से सर्वनिष्ठ देवताओं और देवियों की पूजा के विधान और आख्यान बनने लगे। उनके असंख्य देवताओं के स्थान पर कुछ देवताओं और देवियों को मुख्यता प्राप्त हुई। गौण देवताओं के गुण तथा चरित्र इन मुख्य देवताओं में समाहित हो गए। इन देवताओं में अतिमानवीय धरातल पर मानवीय प्रकृति के दुर्गुणों तथा सत्गुणों की योजना की गई।


title: देवी तथा देवता (अभारतीय)

text: बाबुली असीरी धर्म की मुख्य विशेषता थी बहुदेववाद। दजला फरात की घाटी में, जिसके निचले भाग को 'चंद्र किरीट' कहा गया है, ई.पू. तीसरी सहस्त्राब्दी से अनेक छोटे छोटे स्थानीय देवताओं की पूजा प्रचलित थी और सुमेरी, बाबुली तथा अक्कादी सभ्यता के अंतर्गत क्रमश: विकसित धर्म की प्रधान बात थी। आगे चलकर, राजनीतिक दृष्टि से भी, बाबुली तथा असीरी जातियों के प्रभुत्व के साथ प्रधान तथा गौण देवताओं और देवियों की कल्पना चरितार्थ हुई। भिन्न भिन्न जातियों में पूजित देवताओं के बीच तीन मुख्य देवताओं के गुट की कल्पना मेसोपोटामिया में विकसित धर्मों की परवर्ती विशेषता थी।


title: देवी तथा देवता (अभारतीय)

text: इस प्रकार आदिम समाज की पूजाभावना से व्युत्पन्न प्राकृतिक तत्वों का दैवीकरण हुआ और उनमें कुछ तो स्वर्ग, कुछ पृथ्वी और कुछ जल के अधिष्ठित देवता माने गए। इनमें उन देवताओं के तीन मुख्य प्रतिनिधि-क्रमश: ऐन, बेल और इया देवता बने। स्वर्ग, पृथ्वी और जल की महान् शक्तियों के आधार पर बननेवाले इस गुटके अंतर्गत शेष सभी देवता समाहित हो गए। यह बाबुली देवताओं की प्रथम त्रिमूर्ति या त्रिदेव कल्पना थी। दूसरी बाबुली त्रिदेव कल्पना सूर्य देवता शम्श, चंद्रदेवता सिन और शुक्रदेवी इश्तर के त्रिगुट में चरितार्थ हुई। इन्हीं दो मुख्य त्रिगुटों के छह देवताओं से बाबुली धर्मव्यवस्था रूपायित हुई। इनके अतिरिक्त प्राकृतिक तत्वों के अन्य छोटे बड़े देवताओं के समूह भी मान्य थे। इनमें अतिरिक्त प्राकृतिक तत्वों के अन्य छोटे बड़े देवताओं के समूह भी मान्य थे। इनमें मुख्य थे रम्मन, निनिव, मरदूक नेर्गल, नेबु आदि। इन देवताओं और देवियों में विशिष्ट गुण धर्म आरोपित किए गए। इस क्रम में यह भी ध्यान देने योग्य है कि बाबुली कस्बों के स्थानीय देवता या नगरदेवता भी थे जिनकी संबंधित क्षेत्रों में सर्वोच्च मान्यता प्राप्त थी और इन देवताओं के उपासकों तथा पुजारियों के अलग अलग संप्रदाय और मत विकसित हुए लेकिन वे एक दूसरे के प्रति अनुदार न थे। आगे ज्यो ज्यों एक के बाद दूसरे नगर राजनीतिक दृष्टि से महत्वपूर्ण होते गए त्यों त्यों उनके देवता के मतावलंबियों का क्षेत्र और देवता की महती शक्ति का प्रभाव बढ़ता गया। सामंतवाद के युग में यहाँ के राजों और शासकों द्वारा वे विधिवत् पूजे गए। उनकी प्रतिष्ठा राजा की विजय के साथ बढ़ी और विजेता जाति के मुख्य देवता की स्थिति परिणामत: सर्वमान्य एवं सर्वपूज्य हो गई। बाबीलोनिया में असीरियों के देवता अ---ुर या अशुर की सर्वमान्यता इसी प्रकार स्थापित हुई।


title: देवी तथा देवता (अभारतीय)

text: मेसोपोटामिया के सभी देवता समान स्तर के नहीं थे। इनमें से अनेक गौण, साधारण, महत्वहीन और स्थानीय थे। कुछ देवता नगर राज्यों- उम्मा तथा किश आदि- केरक्षक होने के कारण वस्तुत: महत्वशाली थे। कुछ देवता जो मुख्यत: नगर देवता थे, अपने संप्रदायवालों के चलते गुण और कार्य में विशिष्ट समझे गए और उनकी महत्ता सर्वोपरि समझी गई। जैसे ऊर के चंद्रदेवता सिन (नन्ना) तथा सिप्पर और लर्स के सूर्यदेवता शम्श (उतु)। इसी वर्ग में वीर देवता निनुर्त, प्रेमदेवी इश्तर (इनन्ना), वनस्पतियों के देवता ताम्मूज (दुमुजी) भी हैं। सुमेरी-बाबुली देवकुल में तीन अन्य देवता ऐन, एनलिल और ऐंकी- भी प्रधान थे। इनके अतिरिक्त देवराज मरदूक जो बाबुल के देवता थे और जिन्हें असीरियों ने बशुर नाम से पुकारा, असीरी बाबुली सृष्टिकथा एवं देवकुल में अत्यंत महत्व के हैं। नीचे मेसोपोटामिया के मुख्य देवताओं का संक्षिप्त परिचय दिया जा रहा है।


title: देवी तथा देवता (अभारतीय)

text: बाबुली सर्वोच्च त्रिदेवों- अनु, एनलिन तथा इया में प्रथम जिसका अर्थ है स्वर्ग; इसी आधार पर ये स्वर्ग के देवता बने, शेष देवता क्रमश: भूदेवता और जल देवता के रूप में मान्य हुए: ये देवाधिदेव, देवजनक और देवराज कहे गए हैं। अनु का उपासनास्थल उरूक था, बाद में अश्शुर में इनका मंदिर बना। पुराकथाओं में इनके कुछ चरित्र इन्हें संसार की सभी घटनाओं का नियंता सिद्ध करते हैं।


title: देवी तथा देवता (अभारतीय)

text: बाबुली असीरी सर्वोच्च त्रिदेव गुट के तृतीय देवता तथा जलाशयों और समुद्रों के शासक जिनका उपासनास्थल ईदू में था। बाबुलीधर्म तथा पुराण में, मरदूक के पिता होने के नाते इनका बड़ा महत्वपूर्ण स्थान रहा है। ये मानवजाति के संरक्षक तथा ज्ञान देवता बताए गए हैं।


title: देवी तथा देवता (अभारतीय)

text: इश्तर (सुमेरी नाम इनन्ना) - बाबुली देवकुल की महत्वशालिनी देवी जो देव त्रिगुट में सिन तथा शम्श के बाद तृतीय है। प्रारंभ में ये साधारण स्थानीय देवी मात्र थीं किंतु आगे चलकर इनका महत्व सर्वोपरि हो गया (जो उरूक में नना तथा अक्काद में अनुनीतु नाम से पूजित थीं) और परंपरा से मान्य अनेक देवियाँ इनमें समाहित हो गई। यह स्वर्ग की सम्राज्ञी कही जाती है। इनका प्रधान स्थल अथवा मंदिर उरूक, निनवे और अरबैला में था। यह एक ओर प्रेम और अखिल निसर्ग की देवी, तो दूसरी ओर युद्ध की देवी थीं। संभवत: इनके युद्धदेवी का स्वरूप युद्धप्रिय असीरी राजाओं के समय विकसित हुआ। इनका पवित्र पशु शेर था। बाबुली पुराकथाओं में यह सर्वशक्तिमती, दयालु, मानवजाति की संरक्षिका तथा आधिव्याधि से मुक्ति देनेवाली कही गई हैं।


title: देवी तथा देवता (अभारतीय)

text: सर्वोच्च बाबुली असूरी त्रिदेव गुट के द्वितीय देवता जो थे। विश्वनिर्माण संबंधी बाबुली पुराकथा के महान् पर्वत पर इनका निवास कल्पित था। ये निप्पुर के नगरदेवता थे। वहाँ इनके मंदिर के अवशेष मिले हैं। बाबुली पुराणों तथा प्राचीन पद्यों में इनकी बड़ी महिमा वर्णित है।


title: देवी तथा देवता (अभारतीय)

text: सुमेरी "दुमुजी" का बाबिलोनी नाम तथा बाबिलोनी देवकुल के विलक्षण सदस्य। ये वनस्पतियों का वर्धन तथा संरक्षण करनेवाले देवता थे। बाबुली तम्मूज संप्रदाय में ये मानव जीवन के पतन तथा उत्थान के देवता माने गए हैं। विशेष दे. 'ताम्मूज़।'


title: देवी तथा देवता (अभारतीय)

text: बाबुली-असूरी देवताओं में मुख्य, जिनका स्थान निप्पुर में था। प्राचीन बाबुली त्रिदेवों (पिता, माता तथा पुत्र) में से तीसरे तथा एनलिल के पुत्र माने गए हैं। पहले इनका चरित्र, सभी विरोधी शक्तियों के विजेता के रूप में महान् शक्तिशाली योद्धा का था जिसके सदर्भ में ये असीरियों के युद्ध के देवता रूप में प्रसिद्ध हुए। ये किश के 'जमम' से अभिन्न माने गए और उसी प्रकार अपनी पत्नी गुला (दे. 'गुला') के गुण से पूर्ण स्वास्थ्य देवता के रूप में प्रतिष्ठित हुए। आगे चलकर लगश के नगर देवता निंगिरसु से अभिन्न माने गए।


title: देवी तथा देवता (अभारतीय)

text: मरदूक के पुत्र, बारसिप (वारसिप्पा) के नगर देवता जो भाग्य का लेखा जोखा रखते थे। नेबू केवल भाग्य लेखाकार ही नहीं बल्कि विज्ञान तथा लेखन कला के देवता भी हैं। इनका जिक्र कभी कभी वनस्पति के देवता के रूप में भी होता है। बाबिलोनी युग के पूर्व इनका संबंध बृहस्पति ग्रह से जुड़ा था, बाद में बुध से जुड़ गया। फसलों की देवी निसब तथा नेबु इनकी पत्नियों के रूप में उल्लिखित हैं।


title: देवी तथा देवता (अभारतीय)

text: कुतु के नगरदेवता का सुमेरी नाम। बाबुली देवकुल तथा पुराकथा शास्त्र में इनकी स्थिति बड़ी विलक्षण है जिनमें इन्हें पाताल लोक का देवता, मृतात्माओं के लोक का शासक तथा अधोलोक की देवमहिषी एरेख किंगल का पति बताया गया है। कभी कभी ये महामारी (ताऊन) देवता इरा से अभिन्न और निनिब की भाँति युद्ध के देवता माने गए हैं। बाबुली युग में ग्रहों में सूर्य, बुध तथा मंगल से ये संबधित थे। इनका प्रतीक शेर था।


title: देवी तथा देवता (अभारतीय)

text: सुमेरी नगरदेवता। इनका असीरी नाम अशुर है जो मूलत: एनलिल से अभिन्न है। लेकिन राजनीतिक दृष्टि से ज्यों ज्यों सुमेर का महत्व बढ़ता गया, त्यों त्यों ये अनेक देवों के स्थानापन्न प्रतिनिधि बनते गए और आगे चलकर बाबुली देवकुल में इसका मुख्य स्थान बन गया। इस क्रम में ये अनेक देवताओं के गुण तथा कार्य से संपन्न होते गए। अब ये उत्पादक, संरक्षक, सृष्टिकारी आदि अनेक रूपों में मान्य बन गए थे। इनका संबंध बृहस्पतिग्रह से जुड़ जाने पर ये सर्वोच्च शक्तिमान् और देवताओं के राजा बने।


title: देवी तथा देवता (अभारतीय)

text: बाबुलियों के तूफान तथा गर्जन के देवता जिनका दूसरा नाम अदद है। ये दोनों नाम असूरियों तथा बाबुलियों में प्रसिद्ध हैं जिनका मूल संभवत: सेमेटिक है। बाबुली देवकुलशास्त्र तथा पुराकथा-शास्त्र में इनका बड़ा महत्वपूर्ण स्थान है। बाबुली त्रिदेव- सिन, शम्स तथा अदद में इनका तीसरा स्थान था। तूफान के देवता की स्थिति से वर्षा नियंत्रक महान् देवता थे। वज्रपात तथा गर्जन के देवता की स्थिति से ये प्रबल शत्रुसंहारक भी थे। वज्र इनका प्रतीक और बैल पवित्र पशु है।


title: देवी तथा देवता (अभारतीय)

text: बुली-असूरी सूर्य देवता और देवसूची में सिन के पुत्र के रूप में, उनके बाद दूसरे। इनके मंदिर लूसं तथा सिपर में निर्मित थे। ये मानवजाति के सहायक, ज्योतिदाता और दुष्ट शक्तियों से रक्षा करनेवाले कल्याणकारी देवता के रूप में पूजित थे। ये विशेष रूप से स्वर्ग तथा पृथ्वी के सबसे महान् न्यायमूर्ति माने गए।


title: देवी तथा देवता (अभारतीय)

text: बाबुली चंद्रदेवता तथा ऊर के नगरदेवता जहाँ इनका मंदिर स्थापित था। शम्स इनका पुत्र तथा इश्तर पुत्री बताई गई है। (श्या.ति.)


title: देवी तथा देवता (अभारतीय)

text: प्राचीन यूनान का देवपरिवार बड़ा समृद्ध था। होमर के अनुसार यूनानी देव-परिवार का सर्वप्रथम देवता ओसीआनस था, जो नदियों का देवता कहा जाता था। इसकी सहचरी थीटिस थी, जिसकी मान्यता प्रमुख मातृदेवी के रूप में थी। ओसीआनास और थीटिस ही यूनानी देवपरिवार के आदि पिता और माता है। यूनान की प्रारंभिक देव कल्पना में निक्स, हिरण्यगर्भ (रजत अंड के रूप में) और इरोस (वायु) का भी महत्व है। इरोस की कल्पना भारतीय कामदेव से मिलती जुलती है। आकाशदेवता के रूप में क्रोनस् तथा भू देवी के रूप में गाइया का भी विशेष मान था। ज्यूस, जो कालांतर में यूनानी देवमंडल का प्रधान बना, इन्हीं का पुत्र था। यूनानी देवमंडल में ज्यूस सहित 13 देवी देवता हैं, जो किसी न किसी रूप में ज्यूस से ही संबधित है।


title: देवी तथा देवता (अभारतीय)

text: क्रोनस् अत्याचारी था, जिसे पछाड़कर ज्यूस ने अपने भाई बहनों की रक्षा की थी। इसे अपने पिता तथा उसके सहयोगी टाइटेनों (दैत्यों) के साथ दस वर्षो तक युद्ध करना पड़ा था। आरंभ में ज्यूस तथा उसके अन्य दो भाई पोसाइडान और हेडीज़ समानरूप से विश्व के अधिपति थे यद्यपि तीनों ने अपनी अधिकार सीमा विभाजित कर ली थी। इस प्रकार ज्यूस द्युलोक का, पोसाइडान समुद्र और हेडीज़ पाताल लोक का स्वामी बना। पृथ्वी पर सबका समान अधिकार माना गया। किंतु ज्यूस ने आपने कोशल और पराक्रम से पृथ्वी लोक पर विशेष अधिकार स्थापित कर लिया और देवमंडल का प्रधान बन बैठा।


title: देवी तथा देवता (अभारतीय)

text: ज्यूस की कल्पना भारतीय इंद्र से मिलती जुलती है। उसका भी आयुध वज्र तथा दंड था। यह वज्र दैत्यों से युद्ध करने के लिए इसे साइक्लोप्स नामक देवता से प्राप्त हुआ था। टाइटेनों (दैत्यों) से इसका निरंतर विरोध था, जिसके संबंध में यूनानी परंपराओं में अनेक कहानियाँ हैं। देवासुर संग्राम की भारतीय कथा ज्यूस और टाइटैनों के संघर्ष की कहानियों से काफी मिलती जुलती है। इंद्र की तरह ही यह परस्त्रीगामी तथा कामुक था। इसकी अनेक पत्नियाँ थीं, जिनमें हिरा, जो इसकी बहिन भी थी, प्रधान थी। इंद्राणी की ही तरह हिरा सापत्न्य भाव से पीड़ित रहती थी तथा ज्यूस से द्वेष करती थी। यूनानी समाज में हिरा की उपासना पुत्रदा के रूप में प्रचलित थी।


title: देवी तथा देवता (अभारतीय)

text: यूनानी कल्पना में ज्यूस की ओलंपियन देवसृष्टि और मनुज सृष्टि का आदि जनक है तथा इसी के अधीन विश्व का शासन चलता रहता है। भूलोक के सभी राजा इसी की व्यवस्था के अंतर्गत शासन संचालन करते रहते हैं। यही मानव मात्र का भाग्य विधाता, न्याय और दंड का व्यवस्थापक है। पाप पुण्य की विवेचना भी यही करता है। अपने वज्र से मेघों को नियंत्रित करके भूमंडल को जलसिंचित करता तथा मनुष्यों के अनियंत्रित और अव्यवस्थित जीवन से क्रुद्ध होकर पृथ्वी का विनाश करने के लिए अतिवृष्टि द्वारा महाप्लावन भी करता है, दे.'प्रलय' और 'ज्यूस'।


title: देवी तथा देवता (अभारतीय)

text: देवी अथीना, यूनानी देव परिवार में, ज्यूस की ही तरह महत्वशालिनी थी। यह नैतिकता, सामाजिकता और लोक कल्याण की भावना को प्रश्रय देती थी, तथा इन्हीं की स्थापना इसके पूजाविधान का महत्वपूर्ण अंग था। यह युद्ध की भी देवी थी किंतु यह केवल धर्मयुद्धों में ही भाग लेती थी। ज्यूस की भाँति इसका प्रधान आयुध वज्र था, यद्यपि इसके हाथों में मशाल भी सुशोभित होती थी। यह ज्यूस की ही तरह द्युलोक की स्वामिनी थी और कृषि, वाणिज्य, उद्योग, कला तथा रूप और यौवन की संरक्षिका मानी जाती थी।


title: देवी तथा देवता (अभारतीय)

text: एक यूनानी परंपरा के अनुसार यह पोसाइडान की पुत्री थी किंतु पोसाइडान से इसकी तनिक भी न पटती थी। इसे ज्यूस ने पत्नी के रूप में स्वीकार कर लिया था। इसके नाम के साथ 'पल्लस' जुड़ा रहता है। पल्लस के विषय में यूनान में अनेक परंपराएँ हैं, जो परस्पर विरोधी भी हैं। कुछ विद्वानों का मत है कि पल्लस अथीना की उपाधि मात्र है।


title: देवी तथा देवता (अभारतीय)

text: ज्यूस का भाई, पोसाइडान, समुद्र और नौपरिवहन का संरक्षक था। भारतीय देवता वरुण से इसकी समता की जा सकती है। यूनानी धारणा के अनुसार यह सागर में रहता था और विशेष अवसरों पर ही पृथ्वी पर आता था। समुद्र में यह निरंतर मत्स्यकन्याओं के साथ जलविहार और आखेट करता था। यह अश्वों का भी स्वामी माना जाता था। अथीना की इससे विशेष प्रतिद्वंद्विता थी, अतएव यह कभी रोष में आकर जलप्लावन द्वारा पृथ्वी के स्थल भाग का अपहरण भी किया करता था। इसका आयुध त्रिशूल है, तथा इसके हाथ में मत्स्य भी रहता है।


title: देवी तथा देवता (अभारतीय)

text: जललोक के स्वामी पोसाइडान की तरह हेडीज भी ज्यूस का भाई था। यूनानी परंपरा के अनुसार यह अदृश्य देवता है और सदैव पाताल लोक ही में रहता है। ज्यूस की पुत्री पर्सेफोन का इसने अपहरण कर लिया था। पर्सेफोन इसे चाहती न थी और कभी कभी ही पत्नी भाव से हेडीज के पास जाती थी। धरती पर इस देवता का मान कम था।


title: देवी तथा देवता (अभारतीय)

text: हेस्तिया शांति और सौख्य भावना की देवी थी। युद्ध और विवाद इसे प्रिय न था। इसके सौंदर्य पर अनुरक्त होकर अपोलो और पोसाइडान इसे चाहने लगे। अपोलो और पोसाइडान में बड़ी शत्रुता बढ़ गई और युद्ध की नौबत आने को हुई, जिसे दूर करने के लिए इसने आजीवन कौमार्य ्व्रात धारण कर लिया। यह गृहाग्नि और थलाग्नि की संरक्षिका थी अतएव अग्निदेवी के रूप में यूनानी समाज में घर घर आदर पाती रही।


title: देवी तथा देवता (अभारतीय)

text: हंसवाहिनी ऐफ्रोडाइटि प्रेम और सौंदर्य की देवी थी। जीव और वनस्पति जगत् में जनन-उत्पादन-क्षमता की यह संरक्षिका थी। गर्भ की रक्षा तथा प्रजनन का नियंत्रण यह अपने वाहन हेबी देवी के साथ करती थी। हेबी वसंत की स्वामिनी थी। ऐफ्रोडाइटि का विवाह ज्यूस ने हेफेस्टस से कर दिया था किंतु ये उससे अनुरक्त न थीं और युद्ध देवता एरीज़ से प्रेम करती थी। इसीसे इन्हें दो पुत्र फोवस (भय) और डेमोस (आतंक) उत्पन्न हुए थे। पोसाइडान भी इनका प्रेमी था। इस देवी को गुलाब विशेष प्रिय था।


title: देवी तथा देवता (अभारतीय)

text: ज्यूस से उत्पन्न आर्तेमिस् और अपोलो जुड़वाँ बहनभाई थे और दोनों ही आयुध के रूप में चाँदी का धनुष बाण धारण करते थे। दे. 'आर्तेमिस्'। अपोलो संगीत, कविता, नृत्य आदि कलाओं के साथ ही साथ विज्ञान और दर्शन का भी संरक्षक, ऋतुओं का अधिष्ठाता तथा सूर्य का प्रतिरूप भी माना जाता था। यह हाथों में वीणा और धनुष धारण करता था। दे. 'अपोलो'।


title: देवी तथा देवता (अभारतीय)

text: हर्मीज़ की ख्याति देवदूत के रूप में विशेष रूप से थी। यह भी पशुधन, वाणिज्य, कला और विज्ञान का संरक्षक था। संतान की कामनावालों का यह विशेष आराध्य था। यूनानी कल्पना के अनुसार यह पंख-युक्त जूते धारण करता है तथा इसका मुख सुंदर और स्मश्रु युक्त है। भारतीय देवता स्कंद की तरह यह चोरों का देवता भी माना जाता है।


title: देवी तथा देवता (अभारतीय)

text: एरीज़ को युद्ध और विभीषिका ही प्रिय थी। जीवन और जगत् की कुंठाओं और वीभत्सों का संरक्षक होने के नाते यूनानी समाज इससे डरता जरूर था किंतु इसका आदर न करता था। इसे कुत्तों की बलि दी जाती थी। यह हाथ में मशाल धारण करता था। माला इसे विशेष प्रिय थी।


title: देवी तथा देवता (अभारतीय)

text: हेफेस्टस् यूनानी देवताओं का विश्वकर्मा था। यह उद्योग का संरक्षक माना जाता था और आयुध बनाने में विशेष पटु था।


title: देवी तथा देवता (अभारतीय)

text: इन देवताओं के अतिरिक्त, यूनानी समाज में अन्य देवी-देवता भी पूजित थे। इनमें हिराक्लीज़ डाइओनाइसस् और डिमीटर का विशेष मान था। हिराक्लीज के द्वादश पराक्रम यूनानी आख्यानों में विशेष लोकप्रिय हैं। यह पराक्रम और पौरुष का प्रतीक समझा जाता था। डिमीटर देवी मानवोचित सद्गुणों की सरंक्षिका के रूप में समादर पाती थी। डाइओनाइसस्, यूनानी सभ्यता का प्रचारक था और शराब का आविष्कारक समझा जाता था।


title: देवी तथा देवता (अभारतीय)

text: प्राचीन रोम के देववाद पर यूनानी देववाद का प्रभूत प्रभाव था। बहुत तरह से यूनानी देवी देवता नाम परिवर्तन के साथ रोम के देववाद में संमानित हुए। उनके गुण और आयुध भी उसी प्रकार माने जाते थे। नीचे की सूची से ऐसे यूनानी देवताओं का परिचय प्राप्त किया जा सकता है जो कि रोम में नाम परिवर्तन के साथ प्रचलित हुए -


title: देवी तथा देवता (अभारतीय)

text: इन देवताओं के अतिरिक्त यूनानी देववाद के अपोलो आदि कुछ देवता गुण, आयुध और स्वरूप के साथ ही साथ यूनानी नामों के साथ ही विख्यात हुए। जैसे यूनानी देववाद में ज़्यूस की मान्यता थी, उसी प्रकार रोम के देववाद में जुपिटर की। जूनो का रोम के नारीसमाज में विशेष आदर था और नेपचून वरुण के समान जलदेवता थे। रोम का देववाद कल्पना और विविधता की दृष्टि से यूनानियों से भी व्यापक था। यूट्रस्कन सभ्यता के प्रभाव से रोम में द्वादश देव की कल्पना थी, जिनमें तिनिया (द्युमंडल का स्वामी) और मंतुस विशिष्ट थे। उसी प्रकार कनिया, (पाताल लोक की स्वामिनी) लस (भाग्य देवी) आदि देवियाँ भी बड़ा प्रभाव रखती थीं। मार्स देवता कृषि और वाणिज्य के संरक्षक माने जाते थे तथा क्लीरिनस उदात्त और परिष्कृत वृत्तियोंवाले ऐसे देवता थे जिनका रोम के नागर समाज में विशेष आदर था। लघु देवी देवताओं के रूप में ईरानी म्थ्राि, (युद्ध के देवता) इटाली लाइवर पेटर (सुरा देवी) वद्याल (सूर्य देवता) मा और आइसिस, लेनस और वोल्कनेस की बड़ी मान्यता थी। रोम के लोग अपने जीवन और धारणाओं से संबंधित सभी मूर्त और अमूर्त वस्तुओं में देवत्व का आरोप करते थे।


title: देवी तथा देवता (अभारतीय)

text: प्राचीन मिस्र के लोग बहुदेववाद में विश्वास करते थे, यद्यपि उनके धार्मिक जीवन और पूजाविधान में सूर्य का सर्वाधिक महत्व था। वे प्रकृति के प्रत्येक उपादान में देवत्व की कल्पना करते थे, अतएव नदी, पर्वत, ग्रह, नक्षत्र, वन, वृक्ष, सभी में देवत्व का आरोप करते थे। पशुओं में भी वे देवता का अंश मानते थे और या तो उन्हें देवता के वाहन के रूप में या देवता के प्रतीक के रूप में सम्मान देते थे। बैल और बकरे को बहुत पूज्य मानते थे, यद्यपि गाय, कुत्ता, बिल्ली, श्रृंगाल आदि पशुओं, बाज, हंस आदि पक्षियों तथा मकर, मत्स्य आदि जलचरों को भी वे पूजायोग्य समझते थे।


title: देवी तथा देवता (अभारतीय)

text: मिस्री परंपरा के अनुसार द्युलोक एक विशाल गो की तरह है जिसके अंगोपांग के रूप में पृथ्वी, आकाश, समुद्र आदि हैं। कुछ परंपरा में आकाश देवता को नारी रूप में मान्यता प्राप्त हैं। कल्पना जो भी थी (गाय या नारी), सूर्य वत्स या बालक के रूप में इसी विशाल द्युलोक से प्रकट होता माना जाता था, जो एक विशाल बाल पक्षी की तरह द्यावा पृथ्वी का चक्कर मारा करता था। इसी कल्पना के आधार पर मिस्र में सूर्य की आदिकल्पना तथा मूर्तिविधान में सूर्य को सपक्ष आभामंडल (्ध्रत्दढ़ड्ढड्ड द्मद्वद ड्डत्द्मत्त्) के रूप में माना गया। कालांतर में यह प्रतीक मिस्र के धर्म और लोकजीवन में विशेष मान्य हुआ। पृथ्वी का भी आदिदेव कल्पना में मूर्त रूप माना गया। आकाशरूपी नारी, मिस्र की प्राचीन धारणा के अनुसार शु अथवा पवन देवता के आधार पर टिकी है, जिसके नीचे पृथ्वीरूपी नर उटंग लेटा है। पृथ्वी देवता को मिस्र में केब कहा जाता था।


title: देवी तथा देवता (अभारतीय)

text: एक भिन्न परंपरा के अनुसार मिस्र के देवपरिवार का उद्गम 'अंड' से है। इसी अंड से सूर्य उत्पन्न होता है। सूर्य की चार संतानें थीं, जिनके नाम शू, तेहनूत, केब और नूत थे। शू और तेहनूत द्युलोक के स्वामी मूर्तरूप में और केब तथा नूत क्रमश: पृथ्वी और आकाश के रूप में व्यक्त हुए। केब और नूत से ओसिरिस, इसिस, सेत और नेफथीस उत्पन्न हुए। इस प्रकार मिस्र के प्राचीन देवमंडल में सूर्य सहित कुल नौ सदस्य थे। मरने के बाद जीवन जिस स्थल में विश्राम पाता है, उसका स्वामी ओसिरिस माना जाता था। ओसिरिस अपनी बहन इसिस की सहायता से, जो उसकी पत्नी भी थीं, पृथ्वी का भी आधिपत्य करता हुआ माना जाता था। यद्यपि ये सुयोग्य और धार्मिंक माना जाता था तथापि मिस्र की एक किंवदंती के अनुसार इसकी हत्या सेत नामक देवता ने कर दी थी। इसिस ने इसे पुन: श्रृगालमुख देव की कृपा और सहयोग से जीवित कर लिया और कालांतर में इसिस ने होरस नामक पुत्र उत्पन्न किया। होरस बड़ा प्रतापी हुआ और अपने पिता की ही भाँति पृथ्वी लोक का अधिपति बना। इसकी आनुवंशिक शत्रुता सेत तथा उसके सहयोगी 'अशुर' देवता थोथ से निरतर बनी रही। मिस्र की परंपरा में होरस को आदर्श पुत्र और इसिस को आदर्श पत्नी के रूप में माना जाता था। इसिस का माता के रूप में व्यापक प्रभाव था और ये जीव मात्र की जननी के रूप में पूजित होती थीं। किंतु ओरस के प्रति मिस्री लोकभावना में इन सबसे भी अधिक आदर था और इसकी उपासना डेड्ड, एवीडोस आदि नगरों में विशेष रूप से होती थी। इनके सम्मान में स्तंभ खड़े किए जाते थे। इसे ऋतुओं का अधिष्ठाता और मरणोत्तर जीवन का नियामक माना जाता था। काल और घड़ी के नियामक के रूप में चंद्रमा की मान्यता थी जिसे इविस भी कहते थे। यही 'अक्षर'का आविष्कारक और संरक्षक तथा प्रज्ञा का स्वामी भी माना जाता था। उल्लास, आनंद ओर प्रेम की देवी नूत मिस्र की लोकपरंपरा और उपासना में समान रूप से आदर पाती थीं। वे विभिन्न नगरों में विभिन्न नामों तथा स्वरूपों से पूजी जाती थीं। देंदरेह में ये गोमाता, जिन्हें हथोर कहते थे, साईस नगर में नेत के नाम से, बबस्तिस में बिल्ली के रूप में तथा मेंफिस में सिंहिनी के रूप में पूजी जाती थीं।


title: देवी तथा देवता (अभारतीय)

text: सूर्य मिस्र का प्रधान देवता था और इसकी पूजा मिस्र के धार्मिकजीवन का महत्वपूर्ण अंग थी। नील नदी के मुहाने पर स्थित 'ओन' नगर में सूर्य की पूजा री अथवा रे नाम से होती थी। सूर्य का बिंब रूप में दर्शन पुनीत माना जाता था। सूर्य के अन्य रूपों के आधार पर भी मिस्र की देवकल्पना पल्लवित हुई। इस प्रकार सूर्य के उदयरूप के आधार पर खेप्री और अस्तरूप के आधार पर अतुम की कल्पना की गई। मध्यराजत्वकाल (2132-1777 ई.पू.) में सूर्यपूजा अमोन के नाम से विशेष प्रचलित हुई। अमोन सूर्य के विशिष्ट स्वरूप का मूर्तरूप था। कालांतर में रे और अमोन दोनों ही सूर्य के रूपों को एक में मिला दिया गया और इस प्रकार 'अमोनरे' अथवा 'राअमों' के समन्वित सूर्य-पूजा-विधान और देवस्वरूप को बड़ी मान्यता मिली। एमेनोहतेप तृतीय के शासनकाल ही में, मिस्र के साम्राज्यवाद से प्रभावित होकर, ऐकेश्वरवाद की लहर मिस्र में दौड़ पड़ी। सूर्य के विभिन्न रूपों की अपेक्षा केवल एक ही रूप को विशिष्ट समझा जाने लगा। इसके उत्तराधिकारी एमेनोहोतेप चतुर्थ, जिसने 1375 ई.पू. में राज्यारोहरण किया, अतोन नामक विशिष्ट सूर्य की कल्पना की और इसे ही विश्वोपरि सर्वोत्तम, सर्वशक्तिमान, सार्वभौम और एक ईश्वर माना। विश्व के इतिहास में सार्वभौम विश्वदेव की कल्पना का यह प्रथम और अनूठा उदाहरण है। 'अतोन' के प्रति भक्ति की भावातिरेकता के कारण वह पारंपरिक सूर्य देवता अमोन रे से घृणा करने लगा और इसकी पूजा राजाज्ञा द्वारा बंद करा दी, किंतु इसके मरने पर पुन: अमोन रे की पूजा प्रचलित हो गयी।


title: देवी तथा देवता (अभारतीय)

text: मिस्र में नील नदी तथा उसकी धाराओं में देवत्व का आरोप किया गया और पूजा होने लगी थी। साथ ही अन्य भी बहुत से छोटे छोटे देवरूपों की कल्पना की गई थी। इम्होतेप, छोटे देवताओं में विशिष्ट था, जिसे भारतीय विश्वकर्मा के समान समझना चाहिए।


title: मत्स्य

text: मत्स्य जनपद मग 4000 ई.पू. आर्यों का अपने मूल स्थान से भारत में प्रवेश हआ और धीरे-धीरे भारत में फैलते चले गये । भारत में प्रारम्भिक आर्य संक्रमण के बाद राजस्थान में आर्य नों का प्रवेश हुआ और मत्स्य जनपद उन जनपदों में से एक था। इस प्रकार यह जनपद एकप्राचीन जनपद था। मत्स्य जनपद जयपुर-अलवर-भरतपुर के मध्यवर्ती क्षेत्र में फैला हआ ऐसा अनुमान है कि इसका विस्तार चम्बल की पहाड़ियों से पंजाब में सरस्वती नदी के सीमावर्ती जंगल तक था।


title: मत्स्य

text: ऋग्वेद में मत्स्यों का एक प्रमुख आर्य समूह के रूप में उल्लेख किया गया है। कौषितकी उपनिषद् और शतपथ ब्राह्मण ग्रन्थों में भी इस महाजनपद का उल्लेख मिलता है। शतपथ ब्राह्मण में ध्वसन द्वैतवन को मत्स्यों का राजा कहा गया है। इस राजा ने सरस्वती नदी के तट पर हुए अश्वमेध यज्ञ में भाग लिया था। अतः प्राचीनकाल में मत्स्य महाजनपद एक महत्वपूर्ण महाजनपद था।


title: मत्स्य

text: महाभारतकाल में विराट नामक राजा मत्स्य महाजनपद का शासक था। ऐसी मान्यता है कि इसी ने जयपुर से 85 किलोमीटर की दूरी पर विराटनगर अथवा विराटपुर (वर्तमान बैराठ) बसाया था और इस नगर को मत्स्य जनपद की राजधानी बनाया। महाभारत के विवरणानुसार पाण्डवों ने अपने अज्ञातवास का अन्तिम वर्ष छद्मवेष में विराट राजा की सेवा में व्यतीत किया था।


title: मत्स्य

text: मत्स्य महाजनपद में दीर्घावधि तक राजतन्त्र बना रहा और उसकी शासन व्यवस्था वैदिक युग के अन्य राजतन्त्रात्मक जनपदों की भाँति ही रही होगी। मत्स्यों के पड़ोस में शाल्व बसे हुए थे। शाल्व जनपद वर्तमान अलवर क्षेत्र में फैला हुआ था।


title: मत्स्य

text: मत्स्य महाजनपद को प्रारम्भ से ही अनेक मुसीबतों का सामना करना पड़ा। वस्तुतः आर्यों के संक्रमण काल में सभी प्रमुख आर्य जनपद अपनी-अपनी सीमाओं और राजनीतिक सत्ता के प्रभाव को बढ़ाने में संलग्न थे। शाल्वों की भांति चेदि महाजनपद भी मत्स्य का पड़ोसी था और दोनों के मध्य भी प्रायः संघर्ष हुआ करता था। एक बार चेदि महाजनपद ने बड़े पैमाने पर मत्स्य महाजनपद पर आक्रमण कर दिया। इस संघर्ष में मत्स्य बुरी तरह से पराजित हुए और चेदियों ने मत्स्य महाजनपद को जीत कर अपने राज्य में मिला लिया। महाभारत से ही यह जानकारी मिलती है कि सहज नामक राजा ने चेदि और मत्स्य दोनों महाजनपदों पर सम्मिलित रूप से शासन किया था परन्तु सहज का तिथिक्रम निर्धारित करना दुष्कर कार्य है। सम्भव है कि चेदियों का प्रभुत्व अधिक समय तक कायम नहीं रह पाया हो और कुछ समय बाद मत्स्य महाजनपद स्वतन्त्र हो गया।


title: मत्स्य

text: सिकन्दर महान के आक्रमण का मत्स्य महाजनपद पर यद्यपि कोई प्रत्यक्ष प्रभाव नहीं पड़ा परन्तु अप्रत्यक्ष रूप से उसके आक्रमण ने मत्स्यों के लिए नई समस्या उत्पन्न कर दी। सिकन्दर के आक्रमण से जर्जरित परन्तु अपनी स्वतन्त्रता को सुरक्षित रखने में उत्सुक दक्षिण पंजाब की मालव,शिवि तथा अर्जुनायन जातियाँ,जो अपने साहस एवं शौर्य के लिए प्रसिद्ध थीं, अन्य जातियों के साथ राजस्थान में आयीं और अपनी-अपनी सुविधानुसार यहाँ बस गईं। भरतपुर और अलवर के क्षेत्र में अर्जुनायन बस गये। अजमेर-टोंक मेवाड़ के आंचल में मालवों ने अपना निवास बनाया और चित्तौड़ के आस-पास (मध्यमिका नगरी) शिवियों ने अपना देश जमाया। इन नये पड़ौसियों के आगमन का मत्स्य के राजनैतिक प्रभाव पर प्रतिकूल प्रभाव पडा। शनैः शनैः उसकी शक्ति क्षीण होती गई और अर्जुनायन तथा मालवों की शक्ति सुदृढ़ हो गई।


title: मत्स्य

text: चेदियों से स्वतन्त्र होने के बाद मत्स्य जनपद को मगध की साम्राज्य-लिप्सा का शिकार होना पड़ा। मगध के सम्राटों ने भारत के अन्य भागों के जनपदों के समान मत्स्य महाजनपद को भी जीतकर अपने साम्राज्य में मिला लिया। प्रामाणिक ऐतिहासिक सामग्री के अभाव में यह नहीं कहा जा सकता कि सबसे पहले इसे मगध के किस राजवंश ने जीता। अधिकांश विद्वानों की मान्यता है कि मगध के नन्द सम्राटों के समय में मत्स्य जनपद को अपनी स्वतन्त्रता से हाथ धोना पड़ा। मौयों ने तो निश्चित रूप से मत्स्य जनपद पर काफी लम्बे समय तक शासन किया था। मत्स्य की राजधानी विराट (बैराठ) से प्राप्त अशोककालीन अवशेष और बौद्ध स्मारक इसके प्रमाण हैं। संक्षेप में, राजस्थान का मत्स्य महाजनपद ईसा पूर्व की छठी सदी में और उससे भी अति प्राचीनकाल में प्राचीन भारत का एक प्रभावशाली महाजनपद था।


title: मत्स्य

text: राजस्थान राज्य के उत्तर-पूर्व में जयपुर जिले के शाहपुरा उपखण्ड में विराटनगर कस्बा (बैराठ) एक तहसील मुख्यालय है। यह क्षेत्र पुरातत्त्व एवं इतिहास की दृष्टि से अत्यन्त महत्त्वपूर्ण क्षेत्र है। प्राचीनकाल में इस क्षेत्र का उल्लेख ‘मत्स्य जनपद’, मत्स्य देश के रूप में मिलता है। यह क्षेत्र वैदिक युग से वर्तमान काल तक अपना विशिष्ट महत्त्व प्रदर्शित करता रहा है। यह क्षेत्र चारों ओर से पर्वतों से घिरा हुआ है। यहाँ की खुदाई में प्राप्त सामग्री से अनुमान लगाया जाता है कि यह क्षेत्र सिन्धु घाटी के प्रागैतिहासिक काल का समकालीन है। बराठ सभ्यता के उत्खनन में 36 मुद्राएँ मिली हैं। इनमें से आठ पंच मार्क चाँदी की मुद्राएँ हैं और 28 इण्डो-ग्रीक तथा यूनानी शासकों की मुद्राएँ हैं । इस सभ्यता में भवन निर्माण के लिए मिट्टी की बनाई गई ईंटों का अधिक प्रयोग किया जाता था। उत्खनन से प्राप्त खण्डहर के अवशेषों से यहाँ गोदाम तथा चबूतरों के अस्तित्व का संकेत मिलता है। खुदाई में मिट्टी के बर्तन भी मिले हैं जिन पर स्वास्तिक तथा त्रिरल चक्र के चिह्न अंकित हैं। खुदाई में मिट्टी के बने पूजा-पात्र, थालियाँ, लोटे, मटके, खप्पर, नाचते हुए पक्षी, कुण्डियाँ, घड़े आदि भी प्राप्त हुए हैं। बैराठ सभ्यता में ईंटों का आकार अलग-अलग है । फर्श पर बिछाने के लिए जो टाइलें काम में ली गई हैं, उनका आकार बड़ा है। इन ईंटों की बनावट मोहनजोदड़ो में मिली ईंटों के समान है। बैराठ में बौद्धमठ व मन्दिरों के अवशेष भी प्राप्त हुए हैं । बैराठ नगर के चारों ओर टीले हैं जिनमें से बीजक की पहाड़ी, भोमला की डूंगरी तथा महादेवजी की डूंगरी अधिक महत्त्वपूर्ण है।


title: मत्स्य

text: बैराठ का मौर्यकाल में बौद्ध धर्मानुयायियों का एक प्रसिद्ध केन्द्र होना-मौर्यकाल – बैराठ क्षेत्र का विशेष महत्त्व था। इस कारण दीर्घकाल से पुराविदों के लिए यह आकर्षण का रहा है। 1837 ई. में कैप्टन बर्ट ने बीजक डंगरी पर मौर्यकालीन ब्राह्मी लिपि में उत्काण स अशोक के शिलालेख की खोज की। स्थानीय लोग इस लेख को बीजक कहकर पुकारत । कारण से इस डूंगरी का नाम ‘बीजक डूंगरी’ पड़ गया। 1840 ई. में इस अभिलेख का काटकर कोलकाता संग्रहालय में ले जाया गया। 1871-72 ई. में काला सर्वेक्षण किया जिसके अन्तर्गत ‘भीम डूंगरी’ में एक और अशोक का शिलालख में कार्लाइल ने इस क्षेत्र का आया। 1936 ई. में दयाराम साहनी ने ‘बीजक डूंगरी’ पर पुरातात्विक उत्खनन किया. 1990 ई. में बैराठ करते।कालीन अशोक स्तम्भ, बौद्ध मन्दिर एवं बौद्ध विहार आदि के ध्वंसावशेषों की प्राप्ति 500 ई. में बैराठ कस्बे के निकट इन पहाड़ियों (गणेश डूंगरी, भीम डूंगरी एवं बीजक ही में स्थित शैलाश्रयों में अनेक शैलचित्र खोजे गए।


title: मत्स्य

text: (1) बौद्ध स्तूप – बीजक डूंगरी के शिखर पर दो प्लेटफार्म हैं । उत्खनन के दौरान निचले पार्म पर बौद्ध स्तूप के पुरावशेष प्राप्त हुए हैं। यह गोलाकार स्तूप, स्तम्भों पर आधारित पार के पत्थर से निर्मित था। इसके पूर्व की ओर 6 फुट चौड़ा द्वार तथा स्तूप के चारों ओर


title: मत्स्य

text: (2) बौद्ध विहार – बीजक डूंगरी के 5-7 मीटर ऊँचे प्लेटफार्म पर एक बौद्ध विहार के ध्वंसावशेष प्राप्त हुए हैं। यहाँ बौद्ध धर्मानुयायी साधना या उपासना करते थे। यहाँ की छोटी-छोटी कोठरियाँ साधना-कक्ष स्वरूप दिखाई देती हैं। इस विहार में 6-7 छोटे कमरे बने हुए हैं। विहार की दीवारें 20 इंच मोटी हैं । कमरों में जाने के लिए तंगमार्ग हैं । गोदाम तथा चबूतरे इस विहार के अन्य भाग हैं।


title: मत्स्य

text: (3) मन्दिर – बैराठ में मौर्य-सम्राट द्वारा बनवाए गए एक मन्दिर के अवशेष भी प्राप्त हुए हैं। इस मन्दिर की फर्श ईंटों से निर्मित थी तथा द्वार एवं किवाड़ लकड़ी के बने हुए थे। लकड़ी के किवाड़ों को मजबूती प्रदान करने के लिए उनमें लोहे की कीलियों तथा कब्जों का प्रयोग किया गया था। मन्दिर के कुछ भागों की खुदाई से पूजा के पात्र, थालियाँ, मिट्टी की पक्षी-मूर्तियाँ, खप्पर, धूपदानी आदि वस्तुएँ मिली हैं। मन्दिर का आधार एक निचाई वाला चबूतरा है। मन्दिर के बाहर की दीवार भी ईंटों से ही बनी हुई है। मन्दिर के चारों ओर 7 फीट चौड़ी गैलरी भी है।


title: मत्स्य

text: (4) अशोक स्तम्भ – लेख-यहाँ सम्राट अशोक के दो स्तम्भ-लेख भी मिले हैं। खुदाई स्थल के दक्षिण में चुनार पत्थर के पालिशदार टुकड़े बिखरे पड़े हैं। कई साधारण पत्थर के टुकड़े भी मिले हैं। कुछ पत्थर के टुकड़ों पर सिंह आकृति के खण्ड हैं।


title: मत्स्य

text: (5) बैराठ का ध्वंस – बैराठ के उत्खनन से सिद्ध होता है कि बैराठ मौर्यकाल में बौद्ध धर्मानुयायियों का एक महत्त्वपूर्ण केन्द्र था तथा स्वयं मौर्य-सम्राट अशोक का इस क्षेत्र से विशेष लगाव था, परन्तु परवर्ती काल में इस केन्द्र को ध्वंस कर दिया गया। यहाँ से अशोक स्तम्भ एवं बौद्ध स्तूप के छत्र आदि के हजारों की संख्या में टुकड़े प्राप्त होना, यहाँ की गई विनाशलीला को उजागर करते हैं । दयाराम साहनी के अनुसार हूण शासक मिहिरकुल ने बैराठ का ध्वंस किया। डॉ. गोपीनाथ शर्मा ने भी लिखा है कि बैराठ में बौद्ध धर्म तथा बौद्ध विहारों का विनाश हूण नेता मिहिरकुल के आक्रमणों के फलस्वरूप हुआ था।


title: मत्स्य

text: हूण शासक मिहिरकुल ने छठी शताब्दी ईस्वी के प्रारम्भिक काल में पश्चिमोत्तर भारतीय क्षेत्र में 15 वर्षों तक शासन किया था। प्रसिद्ध चीनी यात्री ह्वेनसांग के अनुसार मिहिरकुल ने पश्चिमोत्तर भारत में 1,600 स्तूपों और बौद्ध विहारों को ध्वस्त किया तथा 9 कोटि बौद्ध उपासकों का वध किया। अत: हूण नेता मिहिरकुल बैराठ के ध्वंस के लिए उत्तरदायी था।


title: मत्स्य

text: (6) शैलाश्रय – सम्भवतः इस विनाशकाल में ही बौद्ध धर्मावलम्बियों ने कूटलिपि (गुप्त लिपि) का इन पहाड़ियों के शैलाश्रयों में प्रयोग किया है। इसका अधिकांशतः लाल रंग द्वारा 200 स आधक शिलाखण्डों की विभिन्न सतहों पर अंकन प्राप्त हुआ है। शैलाश्रयों की भीतरी दीवारों एवछती पर ये लेख अपेक्षाकृत अधिक सुरक्षित हैं। कुछ शैलाश्रयों में बौद्ध प्रतीकों का अंकन भी दिखाई देता है। ।


title: खिलौना

text: खिलौना ऐसी किसी भी वस्तु को कहा जा सकता है जिस से खेलकर आनंद हो। खिलौनों को अक्सर बच्चों से सम्बंधित समझा जाता है लेकिन बड़े लोग भी इनका प्रयोग करते हैं। भारत में खिलौनों का प्रयोग अति-प्राचीन है और सिन्धु घाटी सभ्यता के खंडहरों से भी यह प्राप्त हुए हैं।


title: सिंगोली की लड़ाई

text: सिंगोली की लड़ाई 1336 में मेवाड़ के राजपूत राणा हम्मीर सिंह और दिल्ली सल्तनत के मुहम्मद बिन तुग़लक़ के बीच वर्तमान मध्य प्रदेश के सिंगोली नगर में लड़ी गई थी, जिसमें हम्मीर सिंह ने तुगलक सेना को हराया और मुहम्मद बिन तुगलक को कैद कर लिया।


title: सिंगोली की लड़ाई

text: हम्मीर सिंह ने दिल्ली सल्तनत के चौहान जागीरदार मालदेव के बेटे जैज़ा को बेदखल करके मेवाड़ पर अधिकार कर लिया था। जैज़ा मुहम्मद बिन तुगलक के दिल्ली दरबार में भागा, जिससे तुगलक को अपनी मजबूत सेना के साथ मेवाड़ की ओर कूच करने के लिए प्रेरित किया। हम्मीर की २०,००० घुड़सवार व १०,००० पैदल सैनिकों ने तुगलक की ७०,००० घुड़सवार व २०,००० पैदल सैनिकों को पूरी तरह नष्ट कर दिया। इस में हम्मीर ने मालदेव के पुत्र हरिदास को एकल युद्ध में मार गिराया और तुगलक को बंदी बना लिया।हम्मीर ने तुगलक को चित्तौड़गढ़ में छह महीने तक बंदी बनाकर रखा गया और सल्तनत द्वारा अजमेर, रणथंभौर, नागौर और सोपोर को सौंपे जाने के बाद रिहा कर दिया गया; और हम्मीर सिंह को फिरौती के रूप में ५० लाख रुपये और १०० हाथियों का भुगतान किया।


title: सिंगोली की लड़ाई

text: हम्मीर सिंह ने अजमेर, रणथंभौर, नागौर और सोपोर पर अधिकार कर लिया और उसके अधिकार को अन्य राजपूत प्रमुखों ने भी मान्यता दी।


title: पॉल वाइडल डि लॉ ब्लॉश

text: पॉल वाइडल डि लॉ ब्लॉश (1855- 1918 ई.) एक प्रमुख फ्रेंच भूगोलवेत्ता था। उसका जन्म १८५५ में पेरिस में हुवा था। अभिनव फ्रांस में नवीन भूगोल्के विकास का श्रेय एकमात्र भूगोलवेत्ता ब्लॉश को है। ने भूगोल के ब्योरेवार क्षेत्र-अध्यन कि प्रोत्साहित किया था और विभिन्न प्रदेशों पर लिखे गए शोध ग्रन्थो का प्रकाशन करने के लिए उसने 1894 में भूगोल की वार्षिक ग्रन्थ माला (Annales de Geographie) की स्थापना की। उसनें वार्षिक संदर्भ-ग्रन्थ-सूची (Bibliographie) के प्रकाशन की भी स्थापना की। महान मानव भूगोलवेत्ता जीन ब्रुंस भी ब्लॉश के शिष्य थे।


title: पॉल वाइडल डि लॉ ब्लॉश

text: ब्लॉश ने भूगोल के अन्तर्गत भौतिक विश्व या प्रकति जिसे उसने भौगोलिक परिवेश कहा, का अध्यन एवं मानव का अध्यन दोलों को ही अनिवार्य माना। वाइडल डी ला ब्लाश महोदय को संभववाद का जनक माना जाता है


title: आचार्य राममूर्ति समिति

text: विश्वनाथ प्रताप सिंह के प्रधानमंत्रित्व वाली भारत सरकार ने ७ मई १९९० के प्रस्ताव द्वारा राष्ट्रीय शिक्षा नीति, १९८६ का परिवर्तित परिस्थितियों के विषय में पुनर्निरीक्षण करने के लिए इस समिति का गठन किया। इसके अध्यक्ष प्रसिद्ध गांधीवादी विचारक एवं समाजशास्त्री आचार्य राममूर्ति थे। यह पहला कमीशन था जिसने लंबा समय नहीं लिया और डेढ़ साल के भीतर अपनी रिपोर्ट तत्कालीन प्रधानमंत्री चंद्रशेखर को सौंप दी।


title: रसायन विज्ञान की शब्दावली

text: रसायन विज्ञान के प्रयोग रासायन शास्त्र की शब्दावली में रसायन विज्ञान से सम्बंधित कुछ शब्दों और परिभाषाओं की सूची है जिसमें रासायनिक नियम, चित्र एवं सूत्र, प्रयोगशाला उपकरण, शीशे के बर्तन और अन्य उपकरण शामिल हैं। रसायन विज्ञान पदार्थ के गुणधर्मों, संरचना एवं संयोजन के साथ-साथ किसी रासायनिक अभिक्रिया के दौरान इसमें होने वाले परिवर्तनों का अध्ययन करने वाला विज्ञान है। इसमें बड़ी मात्रा में पारिभाषिक शब्द और पर्याप्त मात्रा में शब्दजाल शामिल है।


title: जैमिनी ज्योतिष

text: जैमिनी ज्योतिष ऋषि जैमिनी की देन है। जैमिनि ज्योतिष में मुख्य रूप से फलित करने के लिये कारक, राशियों की द्रष्टियां, राशियों कि दशाओं, तथा दशाओं का क्रम भी (सव्य, अपसव्य) हो सकता है। इसके साथ ही दशाओं की अवधि भी स्थिर नहीं है, यह बदलती रहती है। जैमिनी ज्योतिष में इसके अतिरिक्त फलित के लिये कारकांश का प्रयोग किया जाता है। जैमिनि ज्योतिष में पद या आरुढ लग्न भी फलित का एक महत्वपूर्ण भाग है।


title: जैमिनी ज्योतिष

text: जैमिनी ज्योतिष सात कारको पर आधारित है। इन कारकों में राहू-केतु को छोडकर, अन्य सभी सात ग्रह अपने- अपने अंश -कला-विकला के अनुसार अवरोही क्रम में निम्नलिखित सात कारक बनते है। सात कारक निम्न है।


title: जैमिनी ज्योतिष

text: इसमें आत्मकारक-शरीर, अमात्यकारक-आजीविका, भ्रातृ्कारक - भाई / मित्र, मातृ्कारक - माता, पुत्रकारक- संतान, ज्ञातिकारक- रोग/ऋण, दाराकारक- जीवन साथी का प्रतिनिधित्व करता है।


title: जैमिनी ज्योतिष

text: जैमिनी ज्योतिष में राशियों को दृष्टियां दी गई है। सभी चर राशियां अपने समीप की स्थिर राशि को छोडकर अन्य सभी स्थिर राशियों को देखती है। इसी प्रकार स्थिर राशियां अपने करीब की चर राशि को छोडकर अन्य सभी स्थिर राशियों को देखती है। परन्तु द्विस्वभाव राशियां केवल एक - दुसरे को देखती है।


title: जैमिनी ज्योतिष

text: जैमिनी ज्योतिष में 12 राशियों पर आधारित 12 दशाएं होती है। जैसे मेष, वृ्षभ, मिथुन, कर्क, सिंह, कन्या, तुला... अन्य इसी प्रकार


title: जैमिनी ज्योतिष

text: इन 12 राशियों में 06 राशियों की दशाओं का क्रम सव्य व शेष 06 राशियों का क्रम अपसव्य होता है। तथा दशा अवधि अधिकतम 12 वर्ष से 1 वर्ष के मध्य हो सकती है।


title: जैमिनी ज्योतिष

text: जैमिनी पद्वति में कारकांश के माध्यम से ही फलित किया जाता है। इसमें आत्मकारक (जिस ग्रह के सर्वाधिक अंश हों) वह ग्रह नवमांश कुण्डली में जिस राशि में स्थित हो, वह राशि कारकांश कहलाती है। इसका प्रयोग महत्वपूर्ण भविष्यवाणियां करने के लिये किया जाता है।


title: अंबुड्समान

text: स्वीडन में पहली बार स्थापित यह संस्था अपने देश के प्रशासकीय एवं जनप्रतिनिधियों के कार्यकलापों पर निगरानी रखती है, उनके खिलाफ जनता द्वारा दर्ज शिकायतों की जाँच करती है और दोष सही पाने पर कार्यवाई करती है या उसकी व्यवस्था करती है।


title: अंबुड्समान

text: स्वीडन में वर्ष 1713 में किंग चाल्र्स बारहवें ने अपने एक सभासद को उन अधिकारियों को दंडित करने के लिए नियुक्त किया जो कानून का उल्लंघन करते थे। नया संविधान बनने पर संविधान सभा के सदस्यों ने इसपर जोर डाला कि उनका ही एक अधिकारी जांच का कार्य करेगा। वह सरकारी अधिकारी नहीं हो सकता। तब 1809 में स्वीडन के संविधान में अंबुड्समान की व्यवस्था की गई।


title: अंबुड्समान

text: स्वीडन में अंबुड्समान को राष्ट्रपति द्वारा चार वर्ष के लिए नामजद किया जाता है। वह देश के सर्वश्रेष्ठ न्यायविद और सर्वोच्च न्यायालय के न्यायाधीशों में से होता है। प्रत्येक वर्ष संसद के प्रारंभिक सत्र में उसका वार्षिक प्रतिवेदन प्रस्तुत किया जाता है। स्वीडन के शासकीय सेवक मंत्रीय नियंत्रण में नहीं होते हैं। वहां मंत्री केवल नीति विषयक मामलों से संबद्ध होते हैं जबकि प्रशासन अधिकतर स्वशासी होता है।


title: अंबुड्समान

text: स्वीडन के नौकरशाह कानून के प्रति जवाबदेह होते हैं। लोकसेवक की लापरवाही, विवेकहीनता और अज्ञान उन्हें अभियोजन की कार्यवाही के योग्य बना देते हैं। उनके अभियोजन की स्वीकृति देने वाला अधिकारी अंबुड्समान कहलाता है। अंबुड्समान दोषी अधिकारियों के विरुद्ध शिकायतों की जांच करता है जो जनता द्वारा की गई होती है। संतुष्ट होने पर उनके प्रकरण अग्रिम कार्यवाहियों के लिए न्यायालयों में भेजता है।


title: अंबुड्समान

text: स्वीडन के विपरीत डेनमार्क में नौकरशाहों के कृत्य के लिए मंत्रिपरिषद जिम्मेदार होती रही थी। लेकिन 1953 के संविधान और अंबुड्समान अधिनियम 1954 के तहत डेनमार्क में भी स्वीडन की तरह अंबुड्समान की स्थापना की गई। शुरू में उस पद पर प्रसिद्ध न्यायविद प्रोफेसर स्टीफन हरवित्ज को नियुक्त किया गया।


title: अंबुड्समान

text: डेनमार्क के अंबुड्समान की नियुक्ति संसद द्वारा प्रत्येक आम चुनाव के बाद की जाती है। संसद ही उसे हटाने में समर्थ है। डेनमार्क के अंबुड्समान के निर्णयों पर संसद में पुनर्विचार नहीं होता. मंत्री भी अंबुड्समान की परिधि में आते हैं। डेनमार्क का अंबुड्समान स्वयमेव मुकदमे नहीं चला सकता जैसा स्वीडन में होता है। वह केवल अभियोजन अधिकारी को अभियोजन चलाने के आदेश देता है। शासन के विरुद्ध परिवादी नागरिक को वह मुकदमा चलाने की सलाह दे सकता है। इस कार्य के लिए कानूनी सुविधा भी उपलब्ध करा सकता है। वह अपने कार्यों की रिपोर्ट अंततः संसद को प्रेषित करता है।


title: अंबुड्समान

text: नार्वे में विश्वयुद्ध के बाद नागरिकों ने अधिकारियों और राजनेताओं के खिलाफ शिकायतों का पहाड़ खड़ा कर दिया था। 1945 में नार्वे की सरकार ने प्रशासनिक प्रक्रियाओं के लिए एक समिति नियुक्त की.


title: अंबुड्समान

text: यह जानना दिलचस्प है कि ब्रिटेन, अमरीका और यूरोपियन पद्धति के अंबुड्समान के बाद इस समिति ने 1958 में सिफारिश की कि डेनमार्क के मॉडल को स्वीकार कर लिया जाए. 1968 में नार्वे में अंबुड्समान कानून बनाया गया। नार्वे की संसद अंबुड्समान का निर्वाचन करती है। उसे एक श्रेष्ठ न्यायविद ही होना चाहिए. उसका मुख्य कर्तव्य यह देखना है कि लोक प्रशासन में किसी नागरिक के साथ अन्याय नहीं हो.


title: अंबुड्समान

text: नार्वे के अंबुड्मान को स्वीडन की तरह अभियोजन चलाने का अधिकार नहीं होता और न ही वह डेनमार्क के अंबुड्समान की तरह किसी अधिकारी के विरुद्ध अभियोजन चलाने के आदेश दे सकता है। वह केवल ध्यान आकृष्ट करता है कि अमुक अधिकारी ने अमुक गलती की है और उस पर संस्तुति करता है कि दोषी अधिकारी के विरुद्ध उचित न्यायिक कार्यवाही की जाए. न्यायाधीश और मंत्री नार्वे के अंबुड्समान की परिधि से बाहर होते हैं।


title: अंबुड्समान

text: संयुक्त राष्ट्र संघ के एक सेमिनार में राजनीतिज्ञों और नौकरशाहों के आचरण तथा कर्तव्य पालन की विश्वसनीयता तथा पारदर्शिता को लेकर दुनिया की विभिन्न राजनीतिक प्रणालियों में उपलब्ध संस्थाओं की जांच की गई। स्टॉकहोम में हुए इस सम्मलेन में वर्षों पूर्व आम आदमी की प्रशासन के प्रति विश्वसनीयता तथा प्रशासन के माध्यम से आम आदमी के प्रति सत्तासीन व्यक्तियों की जवाबदेही बनाए रखने के संबंध में विचार-विमर्श हुआ। लोक सेवकों के आचरण की जांच और प्रशासन के स्वस्थ मानदंडों को प्रासंगिक बनाए रखने के संदर्भों की पड़ताल भी की गई।


title: अंबुड्समान

text: इस सेमिनार ने पांच मुख्य संस्थाओं की जांच की जो पूरी दुनिया में जांच एजेंसियों के रूप में उस समय लागू थीं। इनमें संसदीय जांच समितियां, रूस की प्रोक्यूरेसी, अंग्रेजी विधि व्यवस्था में वर्णित न्यायिक अनुतोष, फ्रांसीसी पद्धति की जांच व्यवस्थाएं तथा स्कैण्डिनेवियन देशों में प्रचलित अंबुड्समान भी शामिल रहे हैं।


title: शिल्पा शिंदे

text: शिल्पा शिंदे एक भारतीय टेलीविजन अभिनेत्री हैं। वैसे तो 1999 में शिल्पा ने टेलीविज़न में पदार्पण किया, लेकिन स्टार प्लस के धारावाहिक भाभी (2002-08) में एक नकारात्मक भूमिका निभाने के लिए सुर्खियों में आई। इसके बाद वे स्टार प्लस के दूसरे धारावाहिक "कभी आये ना जुदाई" (2001-03) में अभिनय किया। "संजीवनी" (2002-05) और ऐतिहासिक नाटक "आम्रपाली" (2002) में निभाये भूमिकाओं ने टेलीविजन उद्योग में उनकी स्थिति को मजबूत कर दिया। शिल्पा शिंदे को "भाभी जी घर पर है!" पर अंगुरी भाभी के भूमिका के लिये काफी लोकप्रिय हो गई। निर्माता के साथ कई मुद्दों में असहमति के बाद उन्होंने 2009 में इस धारावाहिक को छोड़ दिया। शिंदे ने दो तेलुगू फिल्मों ""छिन्ना" और "शिवानी" " में भी काम किया है।


title: शिल्पा शिंदे

text: टेलीविज़न में एक साल से अधिक समय के बाद, अक्टूबर 2017 में, शिल्पा भारतीय रिएलिटी टीवी शो बिग बॉस 11 पर एक भागीदार बन कर आई और 14 जनवरी 2018 को विजेता घोषित कि गई।


title: शिल्पा शिंदे

text: शिल्पा शिंदे, टीवी एक्टर रोमित राज एक टीवी शो की शूटिंग के दौरान करीब आए और फिर यह रिश्ता शादी तक जा पहुंचा। 2009 में न सिर्फ दोनों की शादी की तारीख और जगह तय हो चुके थे बल्कि कार्ड भी छप चुके थे। परिवार के सदस्य, रिश्तेदार और दोस्तों की मौजूदगी में जोड़े ने 29 नवंबर 2009 को गोवा में शादी करने का फैसला किया था। लेकिन उसी साल करवाचौथ के ठीक दो दिन पहले शिल्पा ने शादी तोड़ने का फैसला कर लिया।


title: शिल्पा शिंदे

text: शिल्पा ने अपने ट्विटर पोस्ट में एक एमएमएस विडियो का लिंक शेयर किया है और उनका कहना है कि उनका एमएमएस बताकर उन्हें बदनाम करने की कोशिश की गई है। इसके बाद उन्होंने एक लिंक शेयर करते हुए कहा है, 'यह है वह ऑरिजनल लड़की का विडियो जो शिल्पा शिंदे का एमएमएस लीक हुआ है ऐसा बोला जा रहा है।' हिना खान और उनके बॉयफ्रेंड रॉकी ने भी उनपर पॉर्न का आरोप लगाया।


title: ओमेगा-३ वसीय अम्ल

text: "एन"−३ वसीय अम्ल (प्रायः ω−३ वसीय अम्ल या ओमेगा-३ फैटी एसिड कहा जाता है) असंतृप्त वसीय अम्ल के परिवारगण होते हैं, जिनमें एक अंतिम कार्बन-कार्बन दोहरे बंध "एन"−३ स्थिति पर, यानि वसीय अम्ल के मिथाइल सिरे से तीसरे बंध पर समान होते हैं।


title: ओमेगा-३ वसीय अम्ल

text: ओमेगा ३ और ओमेगा ६ जैसे अम्ल ह्रदय के लिए अच्छे और प्रतिरोधक क्षमता को बढ़ाने वाले होते हैं। पारंपरिक भारतीय खाद्य तेल जैसे सरसों और नारियल के तेल में यह गुण भरपूर है।


title: बैंक ऑफ अमेरिका

text: बैंक ऑफ़ अमेरिका कॉरपोरेशन ([2]) एक वित्तीय सेवा प्रदान करने वाली कंपनी है, जो पूंजी (एसेट्स) के अनुसार संयुक्त राज्य अमेरिका की सबसे बड़ी बैंक होल्डिंग कंपनी है और बाजार पूंजीकरण (मार्केट कैपिटलाइजेशन) की दृष्टि से दूसरा सबसे बड़ा बैंक है। बैंक ऑफ़ अमेरिका 150 से अधिक देशों में अपने ग्राहकों को सेवाएं प्रदान कर रही है और इसका संबंध 99 प्रतिशत यू.एस. फॉर्चून 500 कंपनियों एवं 83 प्रतिशत फॉर्चून ग्लोबल 500 कंपनियों से है। यह कंपनी फ़ेडरल डिपोजिट इंश्योरेन्स कॉरपोरेशन (एफ़डीआईसी) की सदस्य है और एस&पी 500 इंडेक्स एवं डाऊ जोन्स इंडस्ट्रियल एवरेज, दोनों का हिस्सा है।


title: बैंक ऑफ अमेरिका

text: 2008 में बैंक द्वारा मेरिल लिंच के अधिग्रहण ने बैंक ऑफ़ अमेरिका को दुनिया का सबसे बड़ा वित्त प्रबंधक (वेल्थ मैनेजर) और निवेश बैंकिंग उद्योग (इन्वेस्ट्मेंट बैंकिंग इंडस्ट्री) का एक प्रमुख खिलाड़ी बना दिया.


title: बैंक ऑफ अमेरिका

text: अगस्त 2009 तक, कंपनी के अधीन यू.एस. के समस्त निवेश का 12.2% हिस्सा मौजूद था और यह सिटीग्रुप, जेपी मॉर्गन एवं वेल्स फ़ारगो – जो इसके मुख्य प्रतिस्पर्धी हैं - के साथ संयुक्त राज्य अमेरिका के चार प्रमुख बैंकों में से एक है।


title: बैंक ऑफ अमेरिका

text: बैंक ऑफ़ अमेरिका का इतिहास 1904 से शुरु होता है, जब एमैडियो जियानिनी ने उन प्रवासियों को बैंकिंग सेवा उपलब्ध कराने के उद्देश्य से सैन फ़्रांसिस्को में बैंक ऑफ़ इटली की स्थापना की, जिन्हें दूसरे बैंक अपनी सेवा नहीं देते थे। एमैडियो के पिता को 10 डॉलर ($10.00) कर्ज की राशि जुटाने के प्रयास में गोली मार दी गयी थी। उसके बाद उनका पालन-पोषण फ़ावा/स्टैंगेलिनी परिवार द्वारा किया गया था। [38] 1906 में जब सैन फ़्रांसिस्को का भयंकर भूकंप आया, जियानिनी बैंक के भवन से समस्त जमा राशि बाहर निकाल लाने और इसे आग से बचाने में सफ़ल रहे. चूंकि सैन फ़्रांसिस्को के बैंक दहकते अवशेषों में बदलकर रह गये थे और वे अपने वॉल्ट्स को भी नहीं खोल पाये थे, जबकि जियानिनी ने इस विनाशलीला के कुछ ही दिनों के अंदर बची हुई राशि का उपयोग करते हुए इससे उधार देना शुरु कर दिया. दो बैरलों के ऊपर कुछ फट्टे (प्लैंक) लगाकर उन्होंने एक डेस्क बनाई और पुनर्निर्माण की इच्छा रखने वाले सभी लोगों को ऋण देना आरंभ कर दिया. बाद के वर्षों में उन्हें सदैव इस बात का गर्व रहा कि उनके सभी ऋणों को चुकता कर दिया गया है।


title: बैंक ऑफ अमेरिका

text: 1922 में, जियानिनी ने 1918 में स्थापित बैंका डेल’इटालिया मेरिडियोनेल (Banca dell'Italia Meridionale), [40] को खरीदकर इटली में बैंक ऑफ़ अमेरिका और इटली[39] की स्थापना की.


title: बैंक ऑफ अमेरिका

text: 7 मार्च 1927 को जियानिनी ने अपने बैंक ऑफ़ इटली (101 शाखाओं) को तत्कालीन नवनिर्मित लिबर्टी बैंक ऑफ़ अमेरिका (175 शाखाओं) के साथ मिला लिया। इसके परिणामस्वरूप बैंक ऑफ़ इटली नेशनल ट्रस्ट एंड सेविंग्स एसोसिएशन की स्थापना हुई जिसके पास $30,000,000 की पूंजी और $115,000,000 के संसाधन मौजूद थे।


title: बैंक ऑफ अमेरिका

text: 1928 में, ए.पी. जियानिनी ने बैंक ऑफ़ अमेरिका लॉस एंजिल्स के साथ विलय कर लिया और अपनी अन्य बैंकों की होल्डिंग्स को इसमें शामिल कर इसे देश की सबसे बड़ी बैंकिंग संस्था बना दिया. 3 नवम्बर 1930 को उन्होंने अपने बैंक ऑफ़ इटली का नाम बदलकर उसे नया नाम दिया, बैंक ऑफ़ अमेरिका. विलय का काम 1929 के आरंभ में [43] पूरा हुआ और तब इसे विधिवत बैंक ऑफ़ अमेरिका का नाम मिल गया। इस संयुक्त कंपनी का नेतृत्व जियानिनी ने किया जबकि मॉनेट ने सह-अध्यक्ष के रूप में अपना योगदान दिया.


title: बैंक ऑफ अमेरिका

text: जियानिनी अपनी होल्डिंग कंपनी ट्रांसअमेरिका कॉरपोरेशन के अंतर्गत पश्चिमी राज्यों के साथ-साथ बीमा उद्योग में इसका विस्तार करके इसे एक राष्ट्रीय बैंक बनाना चाहते थे। 1953 में, रेगुलेटरों ने क्लेयटन एंटीट्रस्ट एक्ट के अंतर्गत ट्रांसअमेरिका कॉरपोरेशन और बैंक ऑफ़ अमेरिका को बलपूर्वक अलग-अलग करने के प्रयासों में सफ़लता पायी. 1956 में बैंक होल्डिंग कंपनी एक्ट के पास होने पर बैंकों को बीमा कंपनियों जैसी गैर-बैंकिंग सब्सिडियरीज (सहायक कंपनियों) का स्वामित्व प्राप्त करने से रोक दिया गया। बैंक ऑफ़ अमेरिका और ट्रांसअमेरिका कॉरपोरेशन अलग-अलग हो गये और ट्रांसअमेरिका कॉरपोरेशन ने बीमा व्यवसाय को अपना लिया। हालांकि, फ़ेडरल बैंकिंग रेगुलेटरों ने बैंक ऑफ़ अमेरिका की अंतरराज्यीय बैंकिंग गतिविधियों को रोक दिया और कैलिफ़ोर्निया से बाहर बैंक ऑफ़ अमेरिका के घरेलू बैंकों को एक अलग कंपनी बनाने पर मज़बूर कर दिया जो बाद में फ़र्स्ट इंटरस्टेट बैनकॉर्प बना, जिसका अधिग्रहण 1996 में वेल्स फ़ारगो एंड कंपनी ने किया। ऐसा तब तक रहा जब तक कि 1980 के दशक में फ़ेडरल बैंकिंग कानून और अधिनियम में यह बदलाव नहीं हुआ कि बैंक ऑफ़ अमेरिका फ़िर से कैलिफ़ोर्निया के बाहर अपनी घरेलू उपभोक्ता बैंकिंग गतिविधियों का विस्तार कर सकता है।


title: बैंक ऑफ अमेरिका

text: नयी तकनीकों द्वारा क्रेडिट कार्डों को व्यक्तिगत बैंक खातों से लिंक करना भी संभव हो गया। 1958 में, बैंक ने बैंकअमेरिकार्ड को पेश किया जिसने 1975 में अपना नाम बदलकर वीजा रख लिया। कैलिफ़ोर्निया के अन्य बैंकों के एक संघ ने बैंकअमेरिकार्ड का मुकाबला करने के लिये मास्टर चार्ज (अब मास्टरकार्ड) को पेश किया।


title: बैंक ऑफ अमेरिका

text: 1967 के बैंक होल्डिंग कंपनी एक्ट के पास होने के बाद, बैंक ऑफ़ अमेरिका और इसकी सहायक कंपनियों का स्वामित्व प्राप्त करने के उद्देश्य से बैंकअमेरिका कॉरपोरेशन की स्थापना की गयी।


title: बैंक ऑफ अमेरिका

text: बैंकअमेरिका ने 1983 में सिएटल, वाशिंगटन के सीफ़र्स्ट कॉरपोरेशन और इसके संपूर्ण स्वामित्व वाली सहायक कंपनी, सिएटल-फ़र्स्ट नेशनल बैंक का अधिग्रहण करते हुए कैलिफ़ोर्निया के बाहर अपना विस्तार किया। सीफ़र्स्ट तेल उद्योग को दिये गये ऋणों के चुकता नहीं किये जाने के कारण दिवालिया होने के बाद फ़ेडरल गवर्नमेंट द्वारा नीलामी के कगार पर आ पहुँची थी। बैंकअमेरिका, बैंक ऑफ़ अमेरिका के बजाय अपनी इस नयी सहायक कंपनी को सीफ़र्स्ट के रूप में संचालित करती रही, जबतक कि 1998 में नेशन्सबैंक के साथ इसका विलय नहीं हो गया।


title: बैंक ऑफ अमेरिका

text: बैंकअमेरिका को तीसरी दुनिया के देशों, विशेषकर लैटिन अमेरिका में दिये गये बुरे ऋणों की भरपाई के कारण 1986 और 1987 में भारी नुकसान उठाना पड़ा. कंपनी ने अपने सीईओ, सैम आर्माकोस्ट को निकाल दिया. हालांकि, आर्माकोस्ट ने इन समस्याओं का दोषारोपण अपने पूर्व अधिकारी, ए.डब्ल्यु.(टॉम) क्लॉसन पर किया, लेकिन क्लॉसन को आर्माकोस्ट की जगह नियुक्त कर दिया गया। इन नुकसानों से बैंकअमेरिका के स्टॉक में भारी गिरावट आ गयी, जिसके कारण इसकी स्थिति इतनी कमजोर हो गयी कि इसका होस्टाइल टेकओवर (बलपूर्वक अधिग्रहण) किया जाना भी संभव हो गया। लॉस एंजिल्स के फ़र्स्ट इंटरस्टेट बैनकॉर्प (जिसकी स्थापना कभी बैंकअमेरिका के स्वामित्व वाले बैंकों से हुई थी) ने 1986 के पतझड़ के मौसम में इस आशय की एक बोली लगायी, हालांकि बैंकअमेरिका ने अधिकांशतः अपने ऑपरेशंस को बेचते हुए इसे संभव नहीं होने दिया. इसने अपनी सहायक कंपनी फ़ाइनांस अमेरिका को क्रिसलर के हाथों और ब्रोकरेज कंपनी चार्ल्स श्वैब एंड कंपनी को वापस मिस्टर श्वैब के हाथों बेच दिया. इसने बैंक ऑफ़ अमेरिका और इटली को भी डोयशे बैंक के पास बेच दिया. 1987 में स्टॉक मार्केट के क्रैश होने तक, बैंकअमेरिका का शेयर मूल्य गिरकर आठ डॉलर ($8) तक पहुँच गया था, लेकिन 1992 तक यह पूरी शान से वापस लौटकर उस अर्ध-दशक के सबसे बड़े लाभार्थियों मे से एक बन गया।


title: बैंक ऑफ अमेरिका

text: बैंक अमेरिका का दूसरा बड़ा अधिग्रहण 1992 में किया गया। कंपनी ने कैलिफ़ोर्निया के अपने प्रतिस्पर्धी, सिक्योरिटी पैसिफ़िक कॉरपोरेशन एवं इसकी सहायक कंपनी सिक्योरिटी पैसिफ़िक नेशनल बैंक को कैलिफ़ोर्निया में और एरिजोना, इडाहो, ओरिगोन, एवं वाशिंगटन में अन्य बैंकों (जिन्हें सिक्योरिटी पैसिफ़िक ने 1980 के दशक के उत्तरार्ध में श्रृंखलाबद्ध तरीके से अधिग्रहित किया था) का अधिग्रहण किया। यह उस समय तक का इतिहास का सबसे बड़ा बैंक अधिग्रहण था। हालांकि, फ़ेडरल रेगुलेटरों ने सिक्योरिटी पैसिफ़िक की वाशिंगटन सबसीडियरी पूर्व के रेनियर बैंक के तकरीबन आधे हिस्से को बलपूर्वक बिकवा दिया, क्योंकि सीफ़र्स्ट और सिक्योरिटी पैसिफ़िक वाशिंगटन के साथ मिलने से बैंकअमेरिका को उस राज्य के मार्केट का एक बहुत बड़ा हिस्सा प्राप्त हो जाने का खतरा था। वाशिंगटन की शाखाओं को बाँट दिया गया और इन्हें वेस्ट वन बैनकॉर्प (अब यूएस बैनकॉर्प) और कीबैंक के हाथों बेच दिया गया। उसी वर्ष बाद में, बैंक अमेरिका ने वैली बैंक ऑफ नेवादा का अधिग्रहण करते हुए नेवादा में अपना विस्तार किया।